title: Smernica Európskeho parlamentu a Rady 2010/65/EÚ z  20. októbra 2010 o ohlasovacích formalitách lodí plávajúcich do prístavov a/alebo z prístavov členských štátov, ktorou sa zrušuje smernica 2002/6/ES  Text s významom pre EHP

text:
               29.10.2010

               SK

               Úradný vestník Európskej únie

               L 283/1

         SMERNICA EURÓPSKEHO PARLAMENTU A RADY 2010/65/EÚ
   z 20. októbra 2010
   o ohlasovacích formalitách lodí plávajúcich do prístavov a/alebo z prístavov členských štátov, ktorou sa zrušuje smernica 2002/6/ES
   (Text s významom pre EHP)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 100 ods. 2,
   so zreteľom na návrh Európskej komisie,
   so zreteľom na stanovisko Európskeho hospodárskeho a sociálneho výboru (1),
   so zreteľom na stanovisko Výboru regiónov (2),
   konajúc v súlade s riadnym legislatívnym postupom (3),
   keďže:

               (1)

               V smernici Európskeho parlamentu a Rady 2002/6/ES z 18. februára 2002 o ohlasovacích formalitách lodí plávajúcich do prístavov a/alebo z prístavov Spoločenstva (4) sa od členských štátov vyžaduje, aby prijali určité normalizované formuláre (formuláre FAL), s cieľom uľahčiť dopravu tak, ako sa vymedzuje v Dohovore Medzinárodnej námornej organizácie (IMO – International Maritime Organisation) o uľahčení medzinárodnej námornej dopravy (dohovor FAL) prijatom 9. apríla 1965, v znení zmien a doplnení.

               (2)

               Na uľahčenie námornej dopravy a zníženie administratívneho zaťaženia spoločností lodnej dopravy sa ohlasovacie formality vyžadované právnymi aktmi Únie a členskými štátmi musia v čo najväčšej miere zjednodušiť a harmonizovať. Touto smernicou by však nemal byť dotknutý charakter a obsah požadovaných informácií a nemali by sa ňou zaviesť žiadne ďalšie požiadavky týkajúce sa ohlasovania v prípade lodí, ktoré zatiaľ nepodliehajú takejto povinnosti v súlade s právnymi predpismi platnými v členských štátoch. Jej predmetom by malo byť len to, ako možno zjednodušiť a harmonizovať postupy podávania informácií a ako možno tieto informácie zhromažďovať efektívnejšie.

               (3)

               Prenos informácií, ktoré sa požadujú pri príchode a/alebo odchode lodí z prístavu v súlade so smernicou Európskeho parlamentu a Rady 2000/59/ES z 27. novembra 2000 o prístavných zberných zariadeniach na lodný odpad a zvyšky nákladu (5), smernicou Európskeho parlamentu a Rady 2002/59/ES z 27. júna 2002 ktorou sa zriaďuje monitorovací a informačný systém spoločenstva pre lodnú dopravu (6), nariadením Európskeho parlamentu a rady (ES) č. 725/2004 z 31. marca 2004 o zvýšení bezpečnosti lodí a prístavných zariadení (7), smernicou Európskeho parlamentu a Rady 2009/16/ES z 23. apríla 2009 o štátnej prístavnej kontrole (8), prípadne v súlade s Medzinárodným námorným kódexom pre prepravu nebezpečného tovaru prijatým v roku 1965 a jeho prijatých a uplatňovaných zmien a doplnení, pokrývajú informácie požadované formulárom FAL. Preto ak uvedené informácie vyhovujú požiadavkám stanoveným v uvedených právnych aktoch, na účely ich poskytnutia by sa mali akceptovať formuláre FAL.

               (4)

               Vzhľadom na globálny rozmer námornej dopravy musia byť v právnych aktoch Únie v záujme zjednodušenia zohľadnené požiadavky IMO.

               (5)

               Členské štáty by mali prehĺbiť spoluprácu medzi príslušnými orgánmi, ako sú orgány v colnej oblasti, v oblasti hraničných kontrol, verejného zdravia a dopravy, aby sa naďalej zjednodušovali a harmonizovali ohlasovacie formality v Únii a čo najefektívnejšie využívali systémy elektronického prenosu údajov a výmeny informácií v záujme pokiaľ možno súbežného odstraňovania prekážok v námornej doprave a vybudovania európskeho priestoru námornej dopravy bez prekážok.

               (6)

               Mali by byť k dispozícii podrobné štatistiky o námornej doprave, aby bolo možné posúdiť účinnosť a potrebu politických opatrení zameraných na uľahčenie námornej dopravy v Únii, pričom by sa zohľadnila potreba nevytvárať nepotrebné dodatočné požiadavky vzhľadom na zbieranie štatistických údajov členskými štátmi a plne využívať údaje Eurostatu. Na účely tejto smernice je dôležité, aby sa zhromažďovali príslušné údaje týkajúce sa lodnej dopravy v Únii a/alebo lodí, ktoré zastavujú v prístavoch tretích krajín alebo vo voľných zónach.

               (7)

               Pre spoločnosti lodnej dopravy by malo byť jednoduchšie uplatňovať štatút povolených pravidelných služieb námornej dopravy v súlade s cieľom uvedeným v oznámení Komisie z 21. januára 2009 s názvom Oznámenie a akčný plán so zreteľom na vytvorenie európskeho priestoru námornej dopravy bez prekážok.

               (8)

               V prípade všetkých ohlasovacích formalít by sa čo najskôr, najneskôr do 1. júna 2015 mali v čo najširšej miere používať elektronické prostriedky prenosu, pričom by sa vždy, keď je to možné, malo vychádzať z medzinárodných noriem vypracovaných v rámci dohovoru FAL. S cieľom zefektívniť a urýchliť prenos potenciálne veľmi veľkého množstva informácií by sa mali v rámci možnosti v prípade ohlasovacích formalít používať elektronické formáty. V Únii by malo byť poskytovanie informácií prostredníctvom formátov FAL v papierovej podobe výnimkou a malo by byť prijateľné len na obmedzený čas. Členské štáty by mali na presadzovanie používania elektronických formátov využívať administratívne prostriedky vrátane hospodárskych stimulov. Z uvedených dôvodov by mala výmena informácií medzi príslušnými orgánmi členských štátov prebiehať elektronickou formou. S cieľom uľahčiť tento vývoj musia byť elektronické systémy po technickej stránke čo najviac interoperabilné, a to pokiaľ možno do toho istého termínu, aby sa zaručilo bezproblémové fungovanie európskeho priestoru námornej dopravy bez prekážok.

               (9)

               Strany zúčastňujúce sa na obchodovaní a doprave by mali mať možnosť zadávať štandardizované informácie a dokumenty prostredníctvom elektronického kontaktného miesta s cieľom splniť ohlasovacie formality. Individuálne prvky údajov by sa mali predkladať len raz.

               (10)

               Systémy SafeSeaNet na vnútroštátnej úrovni a na úrovni Únie by mali uľahčiť príjem, výmenu a distribúciu údajov medzi informačnými systémami členských štátov, pokiaľ ide o námorné aktivity. Systém SafeSeaNet by mal byť interoperabilný s inými systémami Únie pre ohlasovacie formality, aby sa uľahčila námorná doprava a znížilo administratívne zaťaženie, ktoré sa jej týka. Systém SafeSeaNet by sa mal využívať na doplnkovú výmenu informácií s cieľom uľahčiť námornú dopravu. Nemalo by byť potrebné, aby sa v systéme SafeSeaNet uvádzali ohlasovacie formality, ktoré sa týkajú informácií slúžiacich len na vnútroštátne účely.

               (11)

               Pri prijímaní nových opatrení Únie by sa malo zabezpečiť, aby členské štáty mohli naďalej využívať elektronický prenos údajov a nevyžadovalo sa od nich používanie papierovej formy.

               (12)

               Výhody elektronického prenosu údajov možno v plnej miere dosiahnuť len vtedy, ak medzi systémom SafeSeaNet, systémom elektronického colníctva a elektronickými systémami na vkladanie alebo vyhľadávanie údajov prebieha plynulá a efektívna komunikácia. Používajú sa pritom predovšetkým uplatniteľné normy s cieľom obmedziť administratívne zaťaženie.

               (13)

               Formuláre FAL sa pravidelne aktualizujú. Táto smernica by sa mala preto odvolať na platnú verziu týchto formulárov. Všetky informácie vyžadované právnymi predpismi členských štátov, ktoré idú nad rámec požiadaviek dohovoru FAL, by sa mali oznamovať vo formáte, ktorý sa vypracuje na základe noriem dohovoru FAL.

               (14)

               Touto smernicou by nemali byť ovplyvnené nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (9), nariadenia Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex spoločenstva (10), nariadenie Európskeho parlamentu a Rady (ES) č. 562/2006 z 15. marca 2006, ktorým sa ustanovuje kódex Spoločenstva o pravidlách upravujúcich pohyb osôb cez hranice (Kódex schengenských hraníc) (11), alebo vnútroštátne právne predpisy v oblasti hraničných kontrol pre tie členské štáty, ktoré neuplatňujú schengenské acquis o hraničných kontrolách, a nariadenie Európskeho parlamentu a Rady (ES) č. 450/2008 z 23. apríla 2008, ktorým sa ustanovuje Colný kódex Spoločenstva (modernizovaný Colný kódex) (12).

               (15)

               V záujme štandardizácie elektronického prenosu informácií a uľahčenia námornej dopravy by členské štáty mali rozšíriť používanie elektronických prostriedkov na prenos údajov podľa primeraného harmonogramu a v spolupráci s Komisiou prerokovať možnosť harmonizácie používania elektronických prostriedkov na prenos údajov. Na tento účel by sa pri prijímaní plánu pre SafeSeaNet mala zohľadniť práca riadiacej skupiny na vysokej úrovni pre systém SafeSeaNet týkajúca sa uvedeného plánu a mali by sa zohľadniť aj konkrétne požiadavky financovania a príslušné pridelenie finančných prostriedkov Únie na rozvoj elektronického prenosu údajov.

               (16)

               Je vhodné vyňať plavidlá plaviace sa medzi prístavmi nachádzajúcimi sa na colnom území Únie z povinnosti posielať informácie uvedené vo formulároch FAL, ak tieto plavidlá nepochádzajú z prístavu nachádzajúceho sa mimo tohto územia alebo bezcolného pásma podliehajúceho spôsobom kontroly typu I v zmysle colných právnych predpisov, nezastavujú sa v ňom, ani doň nevstupujú bez toho, aby boli dotknuté právne akty Únie a informácie, ktoré môžu členské štáty požadovať na ochranu vnútorného poriadku a bezpečnosti a na presadzovanie colných, fiškálnych, imigračných, environmentálnych, alebo sanitárnych právnych predpisov.

               (17)

               Oslobodenie od administratívnych formalít sa musí povoliť aj na základe nákladu lode, a nielen miesta určenia a/alebo miesta odchodu tejto lode. Toto je potrebné s cieľom zaručiť, aby sa minimalizovali dodatočné formality pre plavidlá, ktoré zastavili v prístave v tretej krajine alebo bezcolnom pásme. Komisia by mala túto otázku preskúmať v rámci správy pre Európsky parlament a Radu o fungovaní tejto smernice.

               (18)

               Je vhodné zaviesť nový prechodný formulár s cieľom harmonizovať údaje požadované podľa predbežného vyhlásenia o bezpečnosti stanoveného v nariadení (ES) č. 725/2004.

               (19)

               Jazykové požiadavky jednotlivých štátov sú často problémom pre rozvoj siete príbrežnej dopravy. Členské štáty by mali v súlade s medzinárodnými postupmi vyvinúť maximálne úsilie na uľahčenie písomnej a ústnej komunikácie v námornej doprave medzi členskými štátmi s cieľom nájsť spoločné prostriedky komunikácie.

               (20)

               Komisia by mala byť splnomocnená prijímať delegované akty v súlade s článkom 290 Zmluvy o Fungovaní Európskej Únie, pokiaľ ide o prílohu k tejto smernici. Osobitne dôležité je, aby Komisia uskutočňovala v priebehu prípravných prác náležité konzultácie, a to aj na úrovni odborníkov.

               (21)

               V rôznych právnych aktoch Únie, na základe ktorých sa napríklad pri vstupe lodí do prístavov vyžadujú predbežné oznamovacie formality, ako v smernici 2009/16/ES, sa môžu stanovovať rôzne lehoty na splnenie týchto formalít. Komisia by v rámci správy pre Európsky parlament a Radu o fungovaní tejto smernice mala preskúmať možnosť skrátenia a harmonizácie týchto lehôt, pričom by mala využiť neustály pokrok v oblasti elektronického spracovania údajov, a v prípade potreby by k tejto správe mala pripojiť legislatívny návrh.

               (22)

               V rámci správy pre Európsky parlament a Radu o fungovaní tejto smernice Komisia preskúma, do akej miery by sa účel tejto smernice, a to na zjednodušenie administratívnych formalít pre lode, ktoré prichádzajú do prístavov členských štátov a/alebo z nich odchádzajú, mal rozšíriť na vnútrozemie, najmä na riečnu dopravu, so zreteľom na rýchlejší a plynulejší pohyb námornej dopravy do vnútrozemia a na udržateľné riešenie preťaženia v námorných prístavoch a v ich okolí.

               (23)

               Keďže ciele tejto smernice, najmä uľahčenie námornej dopravy harmonizovaným spôsobom v celej Únii, nie je možné uspokojivo dosiahnuť na úrovni samotných členských štátov, ale z dôvodov rozsahu alebo účinkov činnosti ich možno lepšie dosiahnuť na úrovni Únie, môže Únia prijať opatrenia v súlade so zásadou subsidiarity podľa článku 5 Zmluvy o Európskej únii. V súlade so zásadou proporcionality podľa uvedeného článku táto smernica neprekračuje rámec nevyhnutný na dosiahnutie týchto cieľov.

               (24)

               V prípade, že je transpozícia smernice z geografických dôvodov zbytočná, nie je podľa judikatúry Súdneho dvora Európskej únie povinná. Preto sa požiadavky, ktoré sa ustanovujú v tejto smernici, netýkajú tých členských štátov, ktoré nemajú žiadne prístavy, v ktorých by sa lode patriace do rozsahu pôsobnosti tejto smernice mohli za bežných okolností zastaviť.

               (25)

               Opatrenia stanovené v tejto smernici prispievajú k dosiahnutiu cieľov Lisabonskej agendy.

               (26)

               Prístup k systému SafeSeaNet a k iným elektronickým systémom by sa mal regulovať v záujme ochrany obchodných a dôverných údajov a nemalo by ním byť dotknuté rozhodné právo o ochrane obchodných údajov, a pokiaľ ide o osobné údaje, bez toho, aby boli dotknuté smernica Európskeho parlamentu a Rady 95/46/ES z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov (13) a nariadenie Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (14). Členské štáty a inštitúcie a orgány Únie by mali venovať osobitnú pozornosť potrebe chrániť komerčné a dôverné informácie prostredníctvom vhodných systémov na kontrolu prístupu.

               (27)

               V súlade s bodom 34 Medziinštitucionálnej dohody o lepšej tvorbe práva (15) by členské štáty mali pre svoje vlastné potreby a v záujme Únie vypracovávať a zverejňovať vlastné tabuľky, ktoré budú čo najlepšie vyjadrovať vzájomný vzťah medzi touto smernicou a opatreniami na jej transpozíciu.

               (28)

               V záujme zrozumiteľnosti by sa smernica 2002/6/ES mala nahradiť touto smernicou,

         PRIJALI TÚTO SMERNICU:
   Článok 1
   Predmet úpravy a rozsah pôsobnosti
   1.   Účelom tejto smernice je zjednodušiť a harmonizovať administratívne postupy uplatňované v námornej doprave prostredníctvom štandardizácie elektronického prenosu informácií a racionalizácie ohlasovacích formalít.
   2.   Táto smernica sa vzťahuje na ohlasovacie formality uplatniteľné v námornej doprave na lode plaviace sa do prístavov a/alebo z prístavov, ktoré sa nachádzajú v členských štátoch.
   3.   Táto smernica sa nevzťahuje na lode, ktoré sú oslobodené od ohlasovacích formalít.
   Článok 2
   Vymedzenie pojmov
   Na účely tejto smernice sa uplatňuje toto vymedzenie pojmov:

               a)

               „ohlasovacie formality“ sú informácie uvedené v prílohe, ktoré sa podľa právnych predpisov uplatniteľných v členskom štáte musia poskytnúť na administratívne a procesné účely, keď loď prichádza do prístavu tohto členského štátu alebo z neho odchádza;

               b)

               „dohovor FAL“ je Dohovor IMO o uľahčení medzinárodnej námornej dopravy, ktorý bol prijatý 9. apríla 1965, v znení zmien a doplnení;

               c)

               „formuláre FAL“ sú normalizované formuláre ustanovené v dohovore FAL;

               d)

               „loď“ je akákoľvek námorná loď alebo plavidlo;

               e)

               „SafeSeaNet“ je systém Únie na výmenu námorných informácií, ktorý sa vymedzuje v smernici 2002/59/ES;

               f)

               „elektronický prenos údajov“ je proces prenosu informácií, ktoré boli digitálne zakódované s použitím upraviteľného štruktúrovaného formátu, ktorý je možné priamo použiť na ukladanie a spracovávanie počítačmi.

         Článok 3
   Harmonizácia a koordinácia ohlasovacích formalít
   1.   Každý členský štát prijme opatrenia s cieľom zabezpečiť, aby sa ohlasovacie formality v rámci tohto členského štátu vyžadovali harmonizovaným a koordinovaným spôsobom.
   2.   Komisia v spolupráci s členskými štátmi vyvinie mechanizmy na harmonizáciu a koordináciu ohlasovacích formalít v rámci Únie.
   Článok 4
   Oznámenie pred príchodom do prístavov
   S výhradou osobitných ustanovení o oznamovaní ustanovených v uplatniteľných právnych aktoch Únie alebo medzinárodných právnych nástrojov, ktoré sa vzťahujú na námornú dopravu a sú pre členské štáty záväzné, vrátane ustanovení o kontrole osôb a tovaru, členské štáty zabezpečia, aby kapitán lode alebo iná osoba, riadne splnomocnená prevádzkovateľom lode, pred príchodom do prístavu nachádzajúceho sa v členskom štáte oznámila príslušnému orgánu, ktorý bol určený daným členským štátom, informácie požadované v rámci ohlasovacích formalít:

               a)

               aspoň 24 hodín vopred alebo

               b)

               najneskôr v čase, keď loď opúšťa predchádzajúci prístav, ak je doba plavby kratšia ako 24 hodín, alebo

               c)

               ak prístav, v ktorom sa loď zastavuje, nie je známy alebo sa zmenil počas plavby, len čo sú tieto informácie k dispozícii.

         Článok 5
   Elektronický prenos údajov
   1.   Členské štáty akceptujú splnenie ohlasovacích formalít v elektronickom formáte a prenos cez kontaktné miesto bez omeškania, najneskôr však do 1. júna 2015.
   Toto kontaktné miesto, v ktorom je prepojený systém SafeSeaNet, systém elektronického colníctva a iné elektronické systémy, je miestom, kde sa v súlade s touto smernicou jednorazovo ohlasujú všetky informácie a sprístupňujú sa rôznym príslušným orgánom a členským štátom.
   2.   Formát uvedený v odseku 1 je v súlade s článkom 6 bez toho, aby bol dotknutý príslušný formát ustanovený v dohovore FAL.
   3.   Ak sa v právnych aktoch Únie a v rozsahu, ktorý je potrebný na riadne fungovanie kontaktného miesta podľa odseku 1, vyžadujú ohlasovacie formality, elektronické systémy uvedené v odseku 1 musia byť interoperabilné, dostupné a zlučiteľné so systémom SafeSeaNet zriadeným v súlade so smernicou 2002/59/ES, ako aj v náležitých prípadoch s informačnými systémami stanovenými rozhodnutím Európskeho parlamentu a Rady č. 70/2008/ES z 15. januára 2008 o colnom a obchodnom prostredí bez dokladov v papierovej forme (16).
   4.   Bez toho, aby boli dotknuté osobitné ustanovenia o clách a hraničných kontrolách ustanovené v nariadení (EHS) č. 2913/92 a v nariadení (ES) č. 562/2006, sa členské štáty radia s hospodárskymi prevádzkovateľmi a informujú Komisiu o dosiahnutom pokroku podľa postupov stanovených v rozhodnutí č. 70/2008/ES.
   Článok 6
   Výmena údajov
   1.   Členské štáty zabezpečia, aby sa informácie získané v súlade s ohlasovacími formalitami ustanovenými v právnom akte Únie sprístupnili v ich vnútroštátnych systémoch SafeSeaNet a príslušné časti týchto informácií sprístupnia ostatným členským štátom prostredníctvom systému SafeSeaNet. Nevzťahuje sa to na informácie získané podľa nariadenia (EHS) č. 2913/92, nariadenia (EHS) č. 2454/93, nariadenia (ES) č. 562/2006 a nariadenia (ES) č. 450/2008, pokiaľ členský štát neustanoví inak.
   2.   Členské štáty zabezpečia, aby sa informácie získané v súlade s odsekom 1 na požiadanie sprístupnili príslušným vnútroštátnym orgánom.
   3.   Základný digitálny formát správ, ktorý sa má v súlade s odsekom 1 používať v rámci vnútroštátnych systémov SafeSeaNet, sa vytvorí na základe ustanovení článku 22a smernice 2002/59/ES.
   4.   Členské štáty môžu príslušný prístup k informáciám, na ktoré sa odkazuje v odseku 1, poskytnúť cez vnútroštátne kontaktné miesto prostredníctvom elektronického systému na výmenu údajov alebo prostredníctvom vnútroštátnych systémov SafeSeaNet.
   Článok 7
   Informácie vo formulároch FAL
   Členské štáty akceptujú formuláre FAL na splnenie ohlasovacích formalít. Členské štáty môžu súhlasiť s tým, aby sa informácie požadované podľa právneho aktu Únie poskytovali v papierovej podobe len do 1. júna 2015.
   Článok 8
   Dôvernosť
   1.   Členské štáty v súlade s platnými právnymi aktmi Únie alebo vnútroštátnymi právnymi predpismi prijmú opatrenia potrebné na zabezpečenie dôvernosti obchodných alebo iných dôverných informácií, ktoré sa vymieňajú v súlade s touto smernicou.
   2.   Členské štáty venujú osobitnú pozornosť ochrane obchodných údajov získaných podľa tejto smernice. V prípade osobných údajov členské štáty zaručia ich súlad so smernicou 95/46/ES. Inštitúcie a orgány Únie zaručia ich súlad s nariadením (ES) č. 45/2001.
   Článok 9
   Výnimky
   Členské štáty zabezpečia, aby lode, ktoré patria do rozsahu pôsobnosti smernice 2002/59/ES a ktoré vykonávajú plavby medzi prístavmi nachádzajúcimi sa v rámci colného územia Únie, avšak nepochádzajú z prístavu nachádzajúceho sa mimo tohto územia alebo bezcolného pásma podliehajúceho spôsobom kontroly typu I v zmysle colných právnych predpisov, ani sa v nich nezastavujú alebo do nich nevstupujú, boli oslobodené od povinnosti prenosu informácií nachádzajúcich sa vo formulároch FAL bez toho, aby boli dotknuté platné právne akty Únie a možnosť členských štátov požiadať o informácie z formulárov FAL uvedených v bodoch 1 až 6 časti B prílohy k tejto smernici, ktoré sú potrebné na ochranu vnútorného poriadku a bezpečnosti a na presadzovanie colných, fiškálnych, imigračných, environmentálnych, alebo sanitárnych právnych predpisov.
   Článok 10
   Postup pri zmene a doplnení
   1.   Komisia môže prijať delegované akty v súlade s článkom 290 Zmluvy o fungovaní Európskej únie, pokiaľ ide o prílohu k tejto smernici, aby zabezpečila, že sa zohľadnia všetky relevantné zmeny formulárov FAL zavedené Medzinárodnou námornou organizáciou. Tieto zmeny neovplyvnia rozšírenie rozsahu pôsobnosti tejto smernice.
   2.   V prípade delegovaných aktov uvedených v tomto článku sa uplatnia postupy ustanovené v článkoch 11, 12 a 13.
   Článok 11
   Vykonávanie delegovania právomoci
   1.   Právomoc prijímať delegované akty uvedené v článku 10 sa Komisii udeľuje na obdobie piatich rokov od 18. novembra 2010. Komisia predloží správu týkajúcu sa delegovaných právomocí najneskôr šesť mesiacov pred uplynutím tohto päťročného obdobia. Delegovanie právomoci sa automaticky predlžuje na rovnako dlhé obdobia, pokiaľ ho Európsky parlament alebo Rada v súlade s článkom 12 neodvolajú.
   2.   Komisia oznamuje delegovaný akt Európskemu parlamentu a Rade súčasne, a to hneď po jeho prijatí.
   3.   Právomoc prijímať delegované akty udelená Komisii podlieha podmienkam stanoveným v článkoch 12 a 13.
   Článok 12
   Odvolanie delegovania právomoci
   1.   Európsky parlament alebo Rada môžu delegovanie právomoci uvedené v článku 10 kedykoľvek odvolať.
   2.   Inštitúcia, ktorá začala vnútorný postup s cieľom rozhodnúť, či delegovanie právomoci odvolať, o tom informuje druhú inštitúciu a Komisiu v primeranom čase pred prijatím konečného rozhodnutia, pričom uvedie delegované právomoci, ktorých by sa odvolanie mohlo týkať, a možné dôvody odvolania.
   3.   Rozhodnutím o odvolaní sa ukončuje delegovanie právomocí v ňom uvedených. Rozhodnutie nadobúda účinnosť okamžite alebo k neskoršiemu dátumu, ktorý je v ňom určený. Nie je ním dotknutá platnosť delegovaných aktov, ktoré už nadobudli účinnosť. Uverejní sa v Úradnom vestníku Európskej únie.
   Článok 13
   Námietky voči delegovaným aktom
   1.   Európsky parlament alebo Rada môžu voči delegovanému aktu vzniesť námietku v lehote dvoch mesiacov odo dňa jeho oznámenia.
   Na podnet Európskeho parlamentu alebo Rady sa táto lehota predĺži o dva mesiace.
   2.   Ak do uplynutia počiatočnej lehoty dvoch mesiacov alebo prípadne predĺženej lehoty Európsky parlament ani Rada nevzniesli námietku voči delegovanému aktu, tento akt sa uverejní v Úradnom vestníku Európskej únie a nadobudne účinnosť dňom, ktorý je v ňom stanovený.
   Delegovaný akt sa môže uverejniť v Úradnom vestníku Európskej únie a nadobudnúť účinnosť pred uplynutím počiatočnej lehoty dvoch mesiacov alebo prípadne predĺženej lehoty, ak Európsky parlament a Rada informovali Komisiu o tom, že nemajú v úmysle vzniesť námietku.
   3.   Delegovaný akt nenadobudne účinnosť v prípade, ak Európsky parlament alebo Rada voči nemu vzniesli námietku. Inštitúcia, ktorá vznesie námietku voči delegovanému aktu, uvedie dôvody jej vznesenia.
   Článok 14
   Transpozícia
   1.   Členské štáty prijmú a uverejnia do 19. mája 2012 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení.
   Členské štáty uplatňujú tieto predpisy od 19. mája 2012.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v rozsahu pôsobnosti tejto smernice.
   Článok 15
   Správa
   Komisia predloží do 19. novembra 2013 Európskemu parlamentu a Rade správu o fungovaní tejto smernice vrátane:

               a)

               možnosti rozšíriť zjednodušenie zavedené touto smernicou na vnútrozemskú lodnú dopravu;

               b)

               súladu riečnych informačných služieb s postupom elektronického presunu údajov uvedeným v tejto smernici;

               c)

               napredovania v oblasti harmonizácie a koordinácie ohlasovacích formalít dosiahnutého v zmysle článku 3;

               d)

               možnosti nepoužívať alebo zjednodušiť formality v prípade lodí, ktoré sa zastavili v prístave v tretej krajine alebo v bezcolnom pásme;

               e)

               dostupných údajov o lodnej doprave/pohybe lodí v rámci Únie a/alebo zastavovania v prístavoch tretích krajinách alebo v bezcolných pásmach.

         Ak je to vhodné, k správe sa pripojí legislatívny návrh.
   Článok 16
   Zrušenie smernice 2002/6/ES
   Smernica 2002/6/ES sa zrušuje od 19. mája 2012. Odkazy na zrušenú smernicu sa považujú za odkazy na túto smernicu.
   Článok 17
   Adresáti
   Táto smernica je určená členským štátom.

      V Štrasburgu 20. októbra 2010

            Za Európsky parlament

            predseda

         J. BUZEK

            Za Radu

            predseda

         O. CHASTEL

      (1)  Ú. v. EÚ C 128, 18.5.2010, s. 131.

      (2)  Ú. v. EÚ C 211, 4.9.2009, s. 65.

      (3)  Pozícia Európskeho parlamentu zo 6. júla 2010 (zatiaľ neuverejnená v úradnom vestníku) a rozhodnutie Rady z 12. októbra 2010.

      (4)  Ú. v. ES L 67, 9.3.2002, s. 31.

      (5)  Ú. v. ES L 332, 28.12.2000, s. 81.

      (6)  Ú. v. ES L 208, 5.8.2002, s. 10.

      (7)  Ú. v. EÚ L 129, 29.4.2004, s. 6.

      (8)  Ú. v. EÚ L 131, 28.5.2009, s. 57.

      (9)  Ú. v. ES L 302, 19.10.1992, s. 1.

      (10)  Ú. v. ES L 253, 11.10.1993, s. 1.

      (11)  Ú. v. EÚ L 105, 13.4.2006, s. 1.

      (12)  Ú. v. EÚ L 145, 4.6.2008, s. 1.

      (13)  Ú. v. ES L 281, 23.11.1995, s. 31.

      (14)  Ú. v. ES L 8, 12.1.2001, s. 1.

      (15)  Ú. v. EÚ C 321, 31.12.2003, s. 1.

      (16)  Ú. v. EÚ L 23, 26.1.2008, s. 21.

      PRÍLOHA

         ZOZNAM OHLASOVACÍCH FORMALÍT UVEDENÝCH V TEJTO SMERNICI

      A.   Ohlasovacie formality vyplývajúce z právnych aktov Únie

      Táto kategória ohlasovacích formalít zahŕňa informácie, ktoré sa poskytujú v súlade s týmito ustanoveniami:

                  1.

                  Oznámenie týkajúce sa lodí plávajúcich do prístavov a z prístavov členských štátov
                  Článok 4 smernice Európskeho parlamentu a Rady 2002/59/ES z 27. júna 2002, ktorou sa zriaďuje monitorovací a informačný systém spoločenstva pre lodnú dopravu (Ú. v. ES L 208, 5.8.2002, s. 10).

                  2.

                  Hraničné kontroly osôb
                  Článok 7 nariadenia Európskeho parlamentu a Rady (ES) č. 562/2006 z 15. marca 2006, ktorým sa ustanovuje kódex Spoločenstva o pravidlách upravujúcich pohyb osôb cez hranice (Kódex schengenských hraníc) (Ú. v. EÚ L 105, 13.4.2006, s. 1).

                  3.

                  Informácie o nebezpečnom alebo znečisťujúcom tovare prepravovanom na palube
                  Článok 13 smernice Európskeho parlamentu a Rady 2002/59/ES z 27. júna 2002, ktorou sa zriaďuje monitorovací a informačný systém spoločenstva pre lodnú dopravu.

                  4.

                  Informácie o odpade a zvyškoch nákladu
                  Článok 6 smernice Európskeho parlamentu a Rady 2000/59/ES z 27. novembra 2000 o prístavných zberných zariadeniach na lodný odpad a zvyšky nákladu (Ú. v. ES L 332, 28.12.2000, s. 81).

                  5.

                  Poskytovanie bezpečnostných informácií
                  Článok 6 nariadenia Európskeho parlamentu a Rady (ES) č. 725/2004 z 31. marca 2004 o zvýšení bezpečnosti lodí a prístavných zariadení (Ú. v. EÚ L 129, 29.4.2004, s. 6).
                  Kým sa na medzinárodnej úrovni neprijme harmonizovaný formulár, na prenos informácií, ktoré sa vyžadujú podľa článku 6 nariadenia (ES) č. 725/2004, sa používa formulár uvedený v dodatku k tejto prílohe. Formulár možno zasielať elektronicky.

                  6.

                  Predbežné colné vyhlásenie o vstupe
                  Článok 36a nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (Ú. v. ES L 302, 19.10.1992, s. 1) a článok 87 nariadenia Európskeho parlamentu a Rady (ES) č. 450/2008 z 23. apríla 2008, ktorým sa ustanovuje Colný kódex Spoločenstva (modernizovaný Colný kódex) (Ú. v. EÚ L 145, 4.6.2008, s. 1).

            B.   Formuláre FAL a formality vyplývajúce z medzinárodných právnych nástrojov

      Táto kategória ohlasovacích formalít zahŕňa informácie, ktoré sa poskytujú v súlade s dohovorom FAL a inými príslušnými medzinárodnými právnymi nástrojmi.

                  1.

                  Formulár FAL 1: všeobecné vyhlásenie.

                  2.

                  Formulár FAL 2: vyhlásenie o náklade.

                  3.

                  Formulár FAL 3: vyhlásenie o lodných zásobách.

                  4.

                  Formulár FAL 4: vyhlásenie o osobnom majetku posádky.

                  5.

                  Formulár FAL 5: zoznam posádky.

                  6.

                  Formulár FAL 6: zoznam cestujúcich.

                  7.

                  Formulár FAL 7: nebezpečný tovar.

                  8.

                  Námorné vyhlásenie o zdravotnom stave

            C.   Všetky príslušné vnútroštátne právne predpisy

      Členské štáty môžu do tejto kategórie zahrnúť informácie, ktoré sa poskytujú v súlade s ich vnútroštátnymi právnymi predpismi. Takéto informácie sa zasielajú elektronickými prostriedkami.

         Dodatok
         FORMULÁR O BEZPEČNOSTNÝCH INFORMÁCIÁCH PRED PRÍCHODOM LODE PRE VŠETKY LODE PRED VSTUPOM DO PRÍSTAVU ČLENSKÉHO ŠTÁTU EÚ
         [nariadenie 9 kapitoly XI-2 Medzinárodného dohovoru o bezpečnosti ľudského života na mori z roku 1974 (SOLAS) a článok 6 ods. 3 nariadenia (ES) č. 725/2004]

                     Informácie o lodi a kontaktné údaje

                     Číslo IMO

                     Meno lode

                     Prístav registrácie

                     Vlajkový štát

                     Typ lode

                     Volací znak

                     Hrubá priestornosť

                     Volacie čísla Inmarsat (ak sú k dispozícii)

                     Názov spoločnosti a jej identifikačné číslo

                     Meno bezpečnostného dôstojníka spoločnosti a 24-hod. kontaktné údaje

                     Prístav príchodu

                     Zariadenia prístavu príchodu (ak sú známe)

                     Informácie o prístave a prístavných zariadeniach

                     Predpokladaný dátum a čas príchodu lode do prístavu (ETA)

                     Hlavný účel zastavenia

                     Informácie vyžadované na základe nariadenia 9.2.1 kapitoly XI-2 dohovoru SOLAS

                     Má loď platné medzinárodné lodné bezpečnostné osvedčenie (ISSC)?

                     ÁNO

                     ISSC

                     NIE – prečo nie?

                     Vydal (názov orgánu alebo uznanej bezpečnostnej organizácie)

                     Platnosť do (dd/mm/rrrr)

                     Má loď na palube schválený bezpečnostný plán lode?

                     ÁNO

                     NIE

                     Na akej úrovni bezpečnosti sa loď v súčasnosti prevádzkuje?

                     Úroveň bezpečnosti 1

                     Úroveň bezpečnosti 2

                     Úroveň bezpečnosti 3

                     Poloha lode v čase podania tejto správy

                     Uveďte posledných desať zastavení v prístavných zariadeniach v chronologickom poradí (začnite posledným):

                     Číslo

                     Od (dd/mm/rrrr)

                     Do (dd/mm/rrrr)

                     Prístav

                     Krajina

                     UN/LOCODE
                     (ak je k dispozícii)

                     Prístavné zariadenie

                     Úroveň bezpečnosti

                     1.

                     Ú.B. =

                     2.

                     Ú.B. =

                     3.

                     Ú.B. =

                     4.

                     Ú.B. =

                     5.

                     Ú.B. =

                     6.

                     Ú.B. =

                     7.

                     Ú.B. =

                     8.

                     Ú.B. =

                     9.

                     Ú.B. =

                     10.

                     Ú.B. =

                     Vykonali sa na lodi osobitné alebo dodatočné bezpečnostné opatrenia nad rámec tých, ktoré sa uvádzajú v schválenom bezpečnostnom pláne lode?
                     Ak ÁNO, uveďte, aké osobitné alebo dodatočné bezpečnostné opatrenia sa na lodi vykonali.

                     ÁNO

                     NIE

                     Číslo
                     (ako sa uvádza vyššie)

                     Osobitné alebo dodatočné bezpečnostné opatrenia, ktoré sa na lodi vykonali

                     1.

                     2.

                     3.

                     4.

                     5.

                     6.

                     7.

                     8.

                     9.

                     10.

                     V chronologickom poradí uveďte činnosti z lode na loď (začnite poslednou), ktoré sa vykonali počas uvedených posledných desiatich zastavení v prístavných zariadeniach. Rozšírte túto tabuľku alebo v prípade potreby pokračujte na samostatnom hárku – uveďte celkový počet činností z lode na loď:

                     Dodržali sa bezpečnostné postupy uvedené v schválenom bezpečnostnom pláne lode počas každej činnosti z lode na loď?
                     Ak NIE, v poslednom stĺpci uveďte podrobnosti o alternatívnych bezpečnostných opatreniach, ktoré sa uplatnili.

                     ÁNO

                     NIE

                     Číslo

                     Od (dd/mm/rrrr)

                     Do (dd/mm/rrrr)

                     Poloha alebo zemepisná dĺžka a šírka

                     Činnosť z lode na loď

                     Uplatnené alternatívne bezpečnostné opatrenia

                     1.

                     2.

                     3.

                     4.

                     5.

                     6.

                     7.

                     8.

                     9.

                     10.

                     Všeobecný opis nákladu na palube lode

                     Obsahuje náklad lode nebezpečné látky, ktoré patria do niektorej z týchto tried kódexu IMDG: 1, 2.1, 2.3, 3, 4.1, 5.1, 6.1, 6.2, 7 alebo 8?

                     ÁNO

                     NIE

                     Ak ÁNO, potvrďte, že je k formuláru pripojený zoznam nebezpečného tovaru (alebo príslušný výpis).

                     Potvrďte, že je k formuláru pripojená kópia zoznamu posádky lode.

                     ÁNO

                     Potvrďte, že je k formuláru pripojená kópia zoznamu cestujúcich na lodi.

                     ÁNO

                     Ďalšie informácie týkajúce sa bezpečnosti

                     Existuje nejaká záležitosť týkajúca sa bezpečnosti, ktorú by ste chceli nahlásiť?

                     ÁNO

                     Uveďte podrobnosti:

                     NIE

                     Zástupca lode v plánovanom prístave príchodu

                     Meno:

                     Kontaktné údaje (tel. č.):

                     Totožnosť osoby poskytujúcej informácie

                     Hodnosť alebo funkcia (nehodiace sa prečiarknite):
                     Kapitán/bezpečnostný dôstojník lode/bezpečnostný dôstojník spoločnosti/zástupca lode (ako sa uvádza vyššie)

                     Meno:

                     Podpis:

                     Dátum/čas/miesto zostavenia správy


title: Smernica Rady z 27. novembra 1989, ktorou sa mení a dopĺňa smernica 80/181/EHS o aproximácii právnych predpisov členských štátov týkajúcich sa meracích jednotiek

text:
Dôležité právne oznámenie

|

31989L0617

Úradný vestník L 357 , 07/12/1989 S. 0028 - 0030 Fínske špeciálne vydanie: Kapitola 13 Zväzok 19 S. 0118  Švédske špeciálne vydanie: Kapitola 13 Zväzok 19 S. 0118

		Smernica Radyz 27. novembra 1989,ktorou sa mení a dopĺňa smernica 80/181/EHS o aproximácii právnych predpisov členských štátov týkajúcich sa meracích jednotiek(89/617/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva a najmä na jej článok 100a,so zreteľom na návrh Komisie [1],v spolupráci s Európskym parlamentom [2],so zreteľom na stanovisko Hospodárskeho a sociálneho výboru [3],keďže smernica 80/181/EHS [4], zmenená a doplnená smernicou 85/1/EHS [5], ustanovuje určenie definitívneho termínu pre používanie zákonných britských jednotiek vymenovaných v kapitole III prílohy k danej smernici; keďže pri niektorých britských meracích jednotkách a pri osobitných použitiach sa ukázalo potrebné umožniť príslušným členským štátom stanoviť primeraný termín dokedy sú tieto meracie jednotky zákonnými jednotkami;keďže článok 3 ods. 5 smernice 80/181/EHS povoľuje stanovenie nových definitívnych termínov pre používanie doplnkových údajov,PRIJALA TÚTO SMERNICU:Článok 1Smernica 80/181/ES sa týmto mení a dopĺňa takto:1. V článku 1 sa písmená b) a c) nahrádzajú týmito:"b) tie, ktoré sú vymenované v kapitole II prílohy, iba v tých členských štátoch, kde boli povolené k 21. aprílu 1973 a až do dátumu, ktoré určili tieto štáty;c) tie, ktoré sú vymenované v kapitole III prílohy, iba v tých členských štátoch, kde boli povolené k 21. aprílu 1973 až do dátumu, ktoré určili tieto štáty. Tento dátum nesmie byť neskorší ako 31. december 1994;d) tie, ktoré sú vymenované v kapitole IV prílohy, iba v tých členských štátoch, kde boli povolené k 21. aprílu 1973 až do dátumu, ktoré určili tieto štáty. Tento dátum nesmie byť neskorší ako 31. december 1999."2. V článku 3:- v odseku 2 sa dátum "31. december 1989" nahrádza dátumom "31. december 1999";- odsek 5 sa vypúšťa.3. V článku 5 sa dátum "1. marec 1974" nahrádza dátumom "15. máj 1983".4. V článku 6 sa vypúšťa druhý pododsek.5. Príloha sa mení a dopĺňa takto:a) kapitola II sa nahrádza touto:"KAPITOLA IIZÁKONNÉ MERACIE JEDNOTKY UVEDENÉ V ČLÁNKU 1 PÍSM. B), POVOLENÉ LEN NA OSOBITNÉ POUŽITIEOblasť uplatnenia | Jednotka |Názov | Približná hodnota | Symbol || |Cestné značenie, meranie vzdialeností a rýchlostí | míľa | 1 mile = | 1609 m | mile |yard | 1 yd = | 0,9144 m | yd |stopa | 1 ft = | 0,3048 m | ft |palec | 1 in = | 2,54 x 10-2 m | in |čapované pivo a mušt, mlieko vo vratných obaloch | pinta | 1 pt = | 0,5683 x 10-3 m3 | pt |Pôdna rozloha | aker | 1 ac = | 4047 m2 | ac |Prepočet v drahých kovoch | trójska unca | 1 oz tr = | 31,10 x 10-3 kg | oz tr |Až do termínu, ktorý určuje článok 1 písm. b), sa môžu jednotky uvedené v tejto kapitole kombinovať so všetkými ostatnými alebo s jednotkami v kapitole I a tvoriť s nimi zložené jednotky."b) jednotka "siaha" sa z kapitoly III vypúšťa.c) Dopĺňa sa táto kapitola:"KAPITOLA IVZÁKONNÉ MERACIE JEDNOTKY UVEDENÉ V ČLÁNKU 1 PÍSM. D) POVOLENÉ LEN NA OSOBITNÉ POUŽITIEOblasť použitia | Jednotka |Názov | Približná hodnota | Symbol || |Námorná doprava | siaha | 1 fm = | 1,829 m | fm |Pivo, mušt, voda, limonády, ovocné džúsy vo vratných obaloch | pinta | 1 pt = | 0,5683 x 10-3 m3 | pt |tekutá unca | 1 fl oz = | 28,41 x 10-6 m3 | fl. oz |Alkoholické nápoje | gill | 1 gill = | 0,142 x 10-3 m3 | gill |Tovar predávaný voľne na objem | unca (avoir dupois) | 1 oz = | 28,35 x 10-3 kg | oz |libra | 1 lb = | 0,4536 kg | lb |Dodávka plynu | therm | 1 therm = | 105,506 x 106 J | therm |Až do termínu, ktorý určuje článok 1 písm. d), sa môžu jednotky uvedené v tejto kapitole kombinovať so všetkými ostatnými alebo s jednotkami v kapitole I a tvoriť s nimi zložené jednotky."Článok 2Členské štáty prijmú zákony, iné právne predpisy a správne opatrenia potrebné na dosiahnutie súladu s touto smernicou najneskôr do 24 mesiacov od jej úradného oznámenia [6].Ihneď o tom budú informovať Komisiu.Článok 3Napriek smernici 80/181/EHS, členské štáty povolia alebo budú povoľovať aj naďalej po 31. decembri 1989 používanie doplnkových údajov uvedených v článku 3 danej smernice.Článok 4Táto smernica je adresovaná členským štátom.V Bruseli 27. novembra 1989Za RadupredsedaR. Dumas[1] Ú. v. ES C 31, 7.2.1989, s. 7.[2] Ú. v. ES C 120, 16.5.1989, s. 73.Ú. v. ES C 291, 20.11.1989.[3] Ú. v. ES C 159, 26.6.1989, s. 3.[4] Ú. v. ES L 39, 15.2.1980, s. 40.[5] Ú. v. ES L 2, 3.1.1985, s. 11.[6] Táto smernica bola členským štátom úradne oznámená 30. novembra 1989.--------------------------------------------------


title: Council Directive 80/777/EEC of 15 July 1980 on the approximation of the laws of the Member States relating to the exploitation and marketing of natural mineral waters

text:
Dôležité právne oznámenie

|

31980L0777

Úradný vestník L 229 , 30/08/1980 S. 0001 - 0010 Fínske špeciálne vydanie: Kapitola 13 Zväzok 10 S. 0226  Grécke špeciálne vydanie: Kapitola 13 Zväzok 9 S. 0132  Švédske špeciálne vydanie: Kapitola 13 Zväzok 10 S. 0226  Španielske špeciálne vydanie: Kapitola 13 Zväzok 11 S. 0047  Portugalské špeciálne vydanie Kapitola 13 Zväzok 11 S. 0047

		Smernica Radyz 15. júla 1980o aproximácii právnych predpisov členských štátov vzťahujúcich sa na využívanie a uvádzanie na trh prírodných minerálnych vôd(80/777/EHS)RADA EURÓPSKYCH SPOLOČENSTIEV,so zreteľom na Dohodu o založení Európskeho hospodárskeho spoločenstva, najmä na jej článok 100,so zreteľom na návrh Komisie [1],so zreteľom na stanovisko Zhromaždenia [2],so zreteľom na názor Hospodárskeho a sociálneho výboru [3],keďže právne predpisy členských štátov definujú prírodné minerálne vody; keďže v súvislosti s tým sú prijaté rozdielne definície v rámci spoločenstva; keďže právne predpisy stanovujú podmienky, na základe ktorých sa prírodné minerálne vody ako také uznávajú a určujú podmienky na využívanie prameňov; keďže taktiež stanovujú špecifické pravidlá na uvádzanie týchto vôd na trh;keďže rozdiely medzi týmito právnymi predpismi brzdia voľný pohyb prírodných minerálnych vôd a vytvárajú nevhodné konkurenčné situácie a zároveň priamo ovplyvňujú vytváranie a fungovanie spoločného trhu;keďže v tomto prípade je možné odstránenie takých bariér dosiahnuť tým, že každý členský štát sa zaviaže povoliť na svojom území uvádzanie na trh prírodných minerálnych vôd, ktoré boli ako také uznané všetkými ostatnými členskými štátmi, a tiež tým, že sa ustanovia spoločné pravidlá týkajúce sa hlavne splnenia mikrobiologických požiadaviek a podmienok špecifického označovania určitých minerálnych vôd;keďže až do úplného uzavretia zmlúv o vzájomnom uznaní prírodných minerálnych vôd medzi krajinami spoločenstva a tretími krajinami by sa mali stanoviť podmienky, na základe ktorých sa do zavedenia uvedených zmlúv povolí dovoz podobných výrobkov ako prírodných minerálnych vôd do spoločenstvakeďže by sa mala zabezpečiť starostlivosť o to, aby si prírodné minerálne vody ponechané na uvedenie na trh zachovali tie vlastnosti, ktoré sú pre ne charakteristické; keďže obaly, ktoré sa používajú na balenie týchto vôd, by mali mať vhodné uzávery;keďže, berúc na zreteľ označovanie, sú prírodné minerálne vody podľa všeobecných pravidiel ustanovených smernicou Rady č. 79/112/EHS z 18. decembra 1978 o aproximácii právnych predpisov členských štátov týkajúcich sa spôsobu označovania, prezentácie a reklamy potravín určených na predaj konečným spotrebiteľom [4]; keďže podľa toho môže byť smernica obmedzená na určenie dodatkov a obmedzení, ktoré by mali byť pridané k týmto všeobecným pravidlám;keďže za účelom zjednodušenia a urýchlenia procesu by mala byť Komisia poverená úlohou prijať vykonávacie opatrenia technického rázu, najmä určiť postup na odoberanie vzoriek a metódy analýz potrebných na kontrolu zloženia prírodných minerálnych vôd;keďže vo všetkých prípadoch, v ktorých Rada udelila Komisii zodpovednosť za vykonávanie predpisov v oblasti potravín určených na výživu ľudí, by sa mal stanoviť postup na založenie úzkej spolupráce medzi členskými štátmi a Komisiou v rámci Stáleho výboru pre potraviny vytvoreného rozhodnutím č. 69/414/EHS [5],PRIJALA TÚTO SMERNICU:Článok 11. Táto smernica sa týka vôd ťažených zo zeme členského štátu a uznaných zodpovedným orgánom tohoto členského štátu za prírodnú minerálnu vodu spĺňajúcu ustanovenia prílohy I, časť I.2. Táto smernica sa taktiež týka vôd ťažených zo zeme tretej krajiny, dovážaných do spoločenstva a uznaných za prírodné minerálne vody zodpovedným orgánom členského štátu.Vody uvedené v prvom pododseku môžu byť takto uznané, iba ak zodpovedný orgán krajiny, kde sa táto voda čerpá, potvrdí, že tieto spĺňajú prílohu I, časť I a že sa vykonávajú pravidelné kontroly na základe ustanovení prílohy II, odseku 2.Platnosť potvrdenia podľa druhého pododseku nesmie prekročiť dva roky. Nie je potrebné opakovať uznávací proces uvádzaný v prvom pododseku, ak je potvrdenie obnovené pred koncom spomínaného obdobia.3. Táto smernica sa nevzťahuje:- na vody, ktoré sú liekmi v zmysle smernice č. 65/65/EHS [6],- na prírodné minerálne vody využívané pri zdroji na liečebné účely v termálnych alebo minerálnych zariadeniach.4. Zodpovedný orgán členského štátu oznámi v náležitej forme dôvody na uznanie podľa odsekov 1 a 2 a oficiálne ich uverejní.5. Každý členský štát informuje Komisiu o prípadoch, v ktorých bolo uznanie podľa odsekov 1 a 2 udelené alebo odobraté. Zoznam prírodných minerálnych vôd takto uznaných sa uverejní v Úradnom vestníku Európskych spoločenstiev.Článok 2Členské štáty prijmú opatrenia potrebné na zabezpečenie toho, aby výlučne vody spomínané v článku 1, ktoré sú v súlade s ustanoveniami tejto smernice mohli byť uvádzané na trh ako prírodné minerálne vody.Článok 3Zdroje prírodných minerálnych vôd môžu byť využívané a ich vody môžu byť plnené do fliaš iba v súlade s prílohou II.Článok 41. Prírodná minerálna voda v stave ako vystupuje z prameňa, sa nesmie spracovávať alebo upravovať inak ako:a) oddeľovaním nestálych prvkov, napr. zlúčenín železa a síry filtráciou alebo dekantáciou, ktorému môže predchádzať okysličenie v tej miere, v akej sa nezmení zloženie vody, čo sa týka základných častí, ktoré dávajú vode jej typické vlastnosti;b) úplným alebo čiastočným odstránením oxidu uhličitého výlučne prírodnými metódami;c) pridaním alebo opakovaným pridaním oxidu uhličitého podľa podmienok ustanovených v prílohe I, odsek III;2. Najmä dezinfekcia akýmkoľvek spôsobom, s výhradou pridania bakteriostatických častí podľa odseku 1 písm. c), alebo akékoľvek iné spracovanie, ktoré môže zmeniť počet životaschopných kolóniotvorných jedincov prírodných minerálnych vôd, sa zakazuje.3. Odsek 1 nezabraňuje využívať prírodné minerálne vody pri výrobe nealkoholických nápojov.Článok 51. Celkový počet oživeniaschopných kolóniotvorných jedincov v prírodnej minerálnej vode na zdroji má zodpovedať prirodzenému počtu kolóniotvorných jedincov a poskytnúť dostatočný dôkaz o ochrane zdroja pred možným znečistením. Tento celkový počet oživeniaschopných kolóniotvorných jedincov prírodných minerálnych vôd sa stanoví podľa podmienok uvedených v prílohe 1, časť II, bod 1.3.3.Po naplnení do fliaš nesmie celkový počet kolóniotvorných jedincov prekročiť 100 na mililiter pri teplote od 20 do 22 °C kultivovanej 72 hodín na agare alebo agar-želatínovej zmesi a 20 na mililiter pri teplote 37 °C kultivovanej 24 hodín na agare. Celkový počet kolóniotvorných jedincov sa stanoví do 12 hodín po plnení do fliaš, pričom vzorka vody má mať počas tohto 12-hodinového obdobia teplotu 4 °C ± 1 °C.Na zdroji by tieto hodnoty nemali bežne prekročiť hodnotu 20 na mililiter pri teplote od 20 do 22° C za obdobie 72 hodín a 5 na mililiter pri teplote 37 °C za obdobie 24 hodín; ide pritom o orientačné, a nie maximálne dovolené hodnoty koncentrácie.2. Prírodné minerálne vody na zdroji a počas uvedenia na trh nesmú obsahovať:a) parazity a patogénne organizmy,b) Escherichia coli a ďalšie koliformné baktérie a fekálne streptokoky v žiadnej 250 ml skúmanej vzorke,c) sporulujúce sulfit redukujúce anaeróbne organizmy v žiadnej 50 ml skúmanej vzorke,d) baktérie Pseudomonas aeruginosa v žiadnej 250 ml skúmanej vzorke.3. Bez toho, aby boli dotknuté odseky 1 a 2 a podmienky čerpania ustanovené v prílohe II, počas uvedenia na trh:- celkový počet oživeniaschopných kolóniotvorných jedincov v prírodnej minerálnej vode môže byť len taký, ktorý je výsledkom normálneho rastu obsahu baktérií, aký mala na zdroji- prírodná minerálna voda nesmie mať žiadne organoleptické vady.Článok 6Všetky nádoby používané na balenie prírodných minerálnych vôd sa zabezpečia uzávermi navrhnutými tak, aby sa zabránilo prípadnému falšovaniu alebo znečisteniu.Článok 71. Obchodné označenie prírodných minerálnych vôd je „prírodná minerálna voda“, alebo, v prípade prírodnej minerálnej vody perlivej, tak ako je definovaná v prílohe 1, odsek III., sa použije niektorý z názvov „prírodná minerálna voda s prírodným obsahom oxidu uhličitého“, „prírodná minerálna voda obohatená prírodným oxidom uhličitým“, alebo „sýtená prírodná minerálna voda“.Obchodné označenie prírodných minerálnych vôd, ktoré boli podrobené niektorej úprave uvedenej v článku 4 ods. 1 písm. b) sa doplní o označenie „úplne zbavená CO2“ alebo „čiastočne zbavená CO2“.2. Etikety na prírodných minerálnych vodách musia ďalej uvádzať nasledovné povinné informácie:a) - slová: „zloženie prírodnej minerálnej vody podľa výsledkov úradne uznaného chemického rozboru zo dňa… (dátum rozboru)“, alebo- prehlásenie o analytickom zložení vody s uvedením charakteristických zložiek,b) miesto, kde sa ťaží z prameňa a názov prameňa.3. Členské štáty môžu ďalej:a) ponechať v platnosti ustanovenia, ktoré vyžadujú uvádzať na obale krajinu pôvodu, aj keď sa táto informácia nemôže vyžadovať v prípade prírodných minerálnych vôd zo zdroja na území spoločenstva;b) zaviesť ustanovenia, ktoré vyžadujú uvádzať na obale prírodnej minerálnej vody informácie o akýchkoľvek úpravách uvedených v článku 4 ods. 1 písm. a).Článok 81. Názov náleziska, dediny alebo miesta sa môže použiť v znení obchodného označenia za predpokladu, že prírodná minerálna voda, na ktorú sa názov vzťahuje, sa ťaží zo zdroja v mieste uvedenom v obchodnom označení a že názov nie je klamlivý s ohľadom na miesto ťažby prameňa.2. Zakazuje sa uvádzanie na trh prírodnej minerálnej vody z jedného a toho istého prameňa pod viac ako jedným obchodným označením.3. V prípade, že nálepky alebo nápisy na obaloch, v ktorých sa prírodné minerálne vody predávajú, obsahujú obchodný názov odlišujúci sa od názvu prameňa alebo miesta jeho využitia, údaj o mieste alebo názve prameňa sa označí písmenami najmenej jeden a pol krát väčšími a širšími, ako sú najväčšie písmená použité na obchodný názov.Prvý pododsek platí mutatis mutandis a v rovnakom význame, ak ide o dôležitosť názvu prameňa alebo miesta jeho využitia s ohľadom na obchodný názov používaný v reklame v akejkoľvek forme vzťahujúcej sa na prírodné minerálne vody.Článok 91. Na obaloch alebo etiketách a v akejkoľvek podobe reklamy sa zakazuje používať označenia, patentované názvy, ochranné značky, obchodné názvy, ilustrácie a iné znaky, emblematické alebo iné, ktoré:a) v prípade minerálnej vody uvádzajú vlastnosť, ktorú voda nemá, najmä pokiaľ ide o jej pôvod, dátum povolenia na zužitkovanie, výsledky rozborov alebo podobných údajov zaručujúcich jej pravosť;b) v prípade balenej pitnej vody, ktorá nevyhovuje ustanoveniam prílohy I, časť I, môžu spôsobiť zámenu s prírodnou minerálnou vodou, najmä ak sa použije názov „minerálna voda“.2. a) Všetky označenia, ktoré prisudzujú prírodnej minerálnej vode vlastnosti schopné zabrániť vzniku alebo liečiť ľudské choroby, sa zakazujú.b) Avšak označenia vymenované v prílohe III tejto smernice sú prípustné, ak spĺňajú príslušné kritériá ustanovené touto prílohou, alebo, ak ich niet, kritériá stanovené národnými predpismi a za predpokladu, že boli stanovené na základe fyzikálno-chemickej analýzy a v prípade potreby farmakologických, fyziologických a klinických skúšok vykonaných podľa všeobecne uznaných vedeckých metód v súlade s časťou I, odsek 2 prílohy I.c) Členské štáty môžu povoliť používanie označení „podporuje trávenie“, „môže podporiť pečeňovo-žlčové funkcie“ alebo podobných údajov. Členské štáty môžu taktiež povoliť používanie ďalších označení za predpokladu, že tieto zohľadňujú zásady uvedené v písm. a) a b).3. Členské štáty môžu prijať špeciálne predpisy o údajoch – o balení alebo nálepkách a reklame – týkajúce sa vhodnosti prírodnej minerálnej vody pre dojčenskú výživu. Také predpisy sa môžu týkať tiež vlastností vody, od ktorých závisí použitie týchto údajov.Členské štáty plánujúce prijať takéto opatrenia vopred o nich informujú ostatné členské štáty a Komisiu.4. Najneskôr do troch rokov od oznámenia tejto smernice Komisia predloží Rade správu a, ak je to vhodné, primerané návrhy na uplatnenie ustanovení uvádzaných v bode 1.2.12 prílohy I, časť II.Článok 101. Členské štáty prijmú opatrenia potrebné na zabezpečenie obchodu s prírodnými minerálnymi vodami, ktoré zodpovedajú definíciám a pravidlám stanoveným touto smernicou, aby obchod s nimi nebol obmedzovaný uplatňovaním nezosúladených vnútroštátnych ustanovení stanovujúcich vlastnosti, zloženie, podmienky získavania, balenia alebo označovania prírodných minerálnych vôd alebo potravín vo všeobecnosti.2. Odsek 1 sa neuplatňuje v prípade nezosúladených národných predpisov oprávnených z dôvodu:- ochrany verejného zdravia,- predchádzania zneužitiu, ak takéto predpisy bránia uplatneniu definícií a pravidiel stanovených touto smernicou,- ochrany priemyselného a obchodného vlastníctva, označenia zdroja, určenia pôvodu a predchádzania nekalej súťaži.Článok 11Postupy vzorkovania a analýzy potrebnej na kontrolu mikrobiologických charakteristík určených v článku 5 a charakteristík zloženia stanovených v článku 1.2 prílohy I časti II sa stanovia v súlade s postupom ustanoveným v článku 12.Článok 121. V prípadoch, keď sa postupuje podľa tohto článku, záležitosť rieši Stály výbor pre potraviny, ďalej len „výbor“; požiadavku predkladá jeho predseda, a to buď z vlastného podnetu alebo na žiadosť zástupcu členského štátu.2. Zástupca Komisie postúpi výboru návrh opatrení, ktoré sa majú prijať. Výbor vyjadrí svoje stanovisko k návrhu v lehote stanovenej predsedom s ohľadom na naliehavosť záležitosti. K stanovisku sa dospeje väčšinou zo 41 hlasov; hlasy členských štátov sa berú do úvahy v súlade s článkom 148 ods. 2 zmluvy. Predseda nehlasuje.3. a) V prípade, že výbor dá k navrhovaným opatreniam súhlasné stanovisko, Komisia ich prijme;b) V prípade, že výbor s navrhovanými opatreniami nesúhlasí alebo sa k nim nevyjadrí, Komisia bez odkladu doručí Rade návrh opatrení, ktoré sa majú prijať. Rada rozhoduje kvalifikovanou väčšinou;c) Ak Rada do troch mesiacov od predloženia záležitosti nerozhodne, Komisia navrhnuté opatrenia prijme.Článok 13Článok 12 platí v období 18 mesiacov odo dňa, kedy bola záležitosť prvýkrát oznámená výboru podľa článku 12 ods. 1.Článok 14Táto smernica sa nevzťahuje na prírodné minerálne vody určené na vývoz do tretích krajín.Článok 15Členské štáty vykonajú zmeny a doplnky svojich právnych predpisov potrebné v zmysle tejto smernice a okamžite o nich informujú Komisiu; takto prijaté zmeny a doplnky predpisov nadobudnú platnosť tak, aby:- umožnili obchod s výrobkami, ktoré sú v súlade s touto smernicou, najneskôr dva roky po jej notifikácií,- zakázali obchod s výrobkami, ktoré nie sú v súlade s touto smernicou, na štyri roky po jej notifikácií.Článok 16Táto smernica sa bude uplatňovať aj v zámorských správnych oblastiach Francúzskej republiky.Článok 17Táto smernica je adresovaná členským štátom.V Bruseli 15. júla 1980Za RadupredsedaJ. Santer[1] Ú. v. ES C 69, 11.6.1970, s. 14.[2] Ú. v. ES C 45, 10.5.1971, s. 5.[3] Ú. v. ES C 36, 19.4.1971, s. 14.[4] Ú. v. ES L 33, 8.2.1979, s. 1.[5] Ú. v. ES L 291, 19.11.1969, s. 9.[6] Ú. v. ES 22, 9.2.1965, s. 369/65.--------------------------------------------------PRÍLOHA II. DEFINÍCIA1. „Prírodná minerálna voda“ znamená mikrobiologicky nezávadnú vodu v zmysle článku 5, s pôvodom v podzemnej vodnej vrstve a vyvierajúcu z prameňa z jedného alebo viacerých prirodzených alebo vyvŕtaných vývodov.Prírodná voda sa dá jasne odlíšiť od obyčajnej pitnej vody:a) svojou zvláštnosťou, ktorá je daná charakteristickým minerálnym obsahom, stopovými prvkami alebo ich časťami a, prípadne, aj určitými účinkami;b) svojím pôvodným stavom,pričom obidve vlastnosti boli zachované z dôvodu podzemného pôvodu takejto vody, ktorá je chránená pred každým rizikom znečistenia.2. Tieto charakteristiky, ktoré môžu pridať prírodnej minerálnej vode vlastnosti prospešné zdraviu musia byť hodnotené:a) z nasledovných hľadísk:1. geologického a hydrogeologického,2. fyzikálneho, chemického a fyzikálno-chemického,3. mikrobiologického,4. v prípade potreby farmakologického, fyziologického a klinického;b) podľa kritérií vymenovaných v časti II;c) podľa vedeckých metód schválených zodpovedným orgánom.Analýzy uvádzané v odseku 4 písm. a) môžu byť dobrovoľné v prípadoch, keď voda vykazuje príznačné zloženie v rozsahu, pre ktorý bola uznaná za prírodnú minerálnu vodu v členskom štáte svojho pôvodu pred tým, ako táto smernica nadobudla účinnosť. Toto platí najmä v prípadoch, keď spomínaná voda obsahuje, merané na 1 kg, na zdroji aj po naplnení do fliaš minimálne 1000 mg pevných látok v roztoku alebo minimálne 250 mg voľného oxidu uhličitého.3. Zloženie, teplota a ďalšie základné charakteristiky prírodnej minerálnej vody musia zostať stabilné v rámci limitov prirodzenej fluktuácie; najmä nesmú byť ovplyvnené možnými zmenami rýchlosti prietoku.V zmysle článku 5 ods. 1 znamená prirodzený počet oživeniaschopných kolóniotvorných jedincov v prírodnej minerálnej vode pomerne konštantný celkový počet kolóniotvorných jedincov na zdroji pred akoukoľvek úpravou, ktorého kvalitatívne a kvantitatívne zloženie brané do úvahy pri uznávaní tejto vody sa kontroluje formou periodicky sa opakujúcej analýzy.II. POŽIADAVKY A KRITÉRIÁ NA UPLATNENIE DEFINÍCIE1.1. Požiadavky na geologické a hydrogeologické prieskumyMusí sa požadovať najmä nasledovné:1.1.1. presné miesto záchytu s udaním nadmorskej výšky na mape s mierkou nie väčšou ako 1: 1000;1.1.2. podrobná geologická správa o pôvode a charaktere terénu;1.1.3. stratigrafia hydrogeologickej vrstvy;1.1.4. popis záchytných prác;1.1.5. ohraničenie územia alebo podrobnosti ďalších opatrení na ochranu prameňa pred znečistením.1.2. Požiadavky na fyzikálne, chemické a fyzikálno-chemické prieskumyTieto prieskumy by mali určiť:1.2.1. výdatnosť zdroja;1.2.2. teplotu vody na zdroji a teplotu okolia;1.2.3. vzťah medzi charakterom terénu a charakterom a druhom minerálov vo vode;1.2.4. sušinu pri 180 °C a 260 °C;1.2.5. elektrickú vodivosť alebo odpor pri špecifikovanej teplote merania;1.2.6. koncentráciu vodíkových iónov (pH);1.2.7. anióny a katióny;1.2.8. neionizované časti;1.2.9. stopové prvky;1.2.10. rádioaktivitu na zdroji;1.2.11. tam, kde je to náležité, relatívnu koncentráciu izotopov zložkových prvkov vody, kyslík (16O - 18O) a vodík (protium, deuterium, tritium);1.2.12. toxicitu určitých zložkových prvkov berúc do úvahy hraničné hodnoty ustanovené pre každú z nich.1.3. Kritériá pre mikrobiologickú analýzu na zdrojiAnalýza musí obsahovať:1.3.1. dôkaz neprítomnosti parazitov a patogénnych mikroorganizmov;1.3.2. kvantitatívne stanovenie počtu oživeniaschopných kolóniotvorných jedincov indikujúcich fekálne znečistenie:a) neprítomnosť Escherichia coli a ďalších koliformných organizmov v 250 ml vzorke pri teplote 37 oC a 44,5 oC;b) neprítomnosť fekálnych streptokokov v 250 ml vzorke;c) neprítomnosť sporulujúcich, sulfid redukujúcich anaeróbnych baktérií v 50 ml vzorke;d) neprítomnosť baktérie Pseudomonas aeruginosa v 250 ml vzorke;1.3.3. dôkaz celkového počtu oživeniaschopných kolóniotvorných jedincov na 1 ml vody:i) pri teplote od 20 do 22 °C za obdobie 72 hodín na agare alebo agar-želatínovej zmesi,ii) pri teplote 37 °C za obdobie 24 hodín na agare.1.4. Požiadavky na klinické a farmakologické analýzy1.4.1. Analýzy, ktoré musia byť vykonané v súlade s uznávanými vedeckými metódami by mali byť zamerané na konkrétne vlastnosti prírodnej minerálnej vody a jej účinkov na ľudský organizmus, napr. močopudnosť, žalúdočné a tráviace funkcie, nahrádzanie nedostatku minerálov.1.4.2. Zisťovanie konzistentnosti a zhody dostatočným počtom klinických pozorovaní môže v prípade potreby nahradiť analýzy spomínané v 1.4.1. Klinické analýzy môžu v príslušných prípadoch nahradiť analýzy uvedené v 1.4.1. za predpokladu, že konzistentnosť a zhoda dostatočného počtu pozorovaní umožní dosiahnutie rovnakých výsledkov.III. DOPLŇUJÚCE POŽIADAVKY VZŤAHUJÚCE SA NA PERLIVÉ PRÍRODNÉ MINERÁLNE VODYNa zdroji alebo po naplnení do fliaš perlivé prírodné minerálne vody uvoľňujúce oxid uhličitý spontánne a jasne viditeľným spôsobom pri normálnej teplote a tlaku sa rozdeľujú do troch skupín podľa nasledujúcich kritérií:a) „prírodná minerálna voda s prírodným obsahom oxidu uhličitého“ je voda, v ktorej obsah oxidu uhličitého z prameňa po dekantácii, pokiaľ k nej dochádza, a po naplnení do fliaš je rovnaký ako na zdroji so zreteľom na opätovné nasýtenie oxidom uhličitým z tej istej vodnej tabule alebo vrstvy, ktoré sa rovná množstvu oxidu uhličitého uvoľneného počas spracovávania pri obvyklej technickej tolerancii;b) „prírodná minerálna voda obohatená plynom z prameňa“ znamená vodu, ktorej obsah oxidu uhličitého z tej istej vodnej tabule alebo vrstvy po dekantácii, pokiaľ k nej dochádza, a po naplnení do fliaš je väčší ako obsah stanovený na zdroji;c) „sýtená prírodná minerálna voda“ znamená vodu, do ktorej bol pridaný oxid uhličitý z iného zdroja ako oxid uhličitý prítomný vo vodnej tabuli alebo vrstve, z ktorého voda pochádza.--------------------------------------------------PRÍLOHA IIPODMIENKY VYUŽÍVANIA PRAMEŇOV A UVÁDZANIA NA TRH PRÍRODNEJ MINERÁLNEJ VODY1. Využívanie prameňa prírodnej minerálnej vody podlieha povoleniu príslušného orgánu krajiny, v ktorom sa voda získala, po zistení, že predmetná voda zodpovedá ustanoveniam uvedeným v bode 1 prílohy I.2. Zariadenie na využívanie vody musí byť inštalované tak, aby sa vylúčila akákoľvek možnosť znečistenia a aby sa zachovali vlastnosti pripisované vode na zdroji.Za týmto účelom najmä:a) prameň alebo vývod musí byť chránený pred rizikom znečistenia;b) zachytávač, potrubia a nádrže musia byť vyrobené z materiálov vhodných na vodu a postavené tak, aby sa zabránilo chemickej, fyzikálno-chemickej alebo mikrobiologickej zmene vody;c) podmienky pri získavaní, hlavne čistiace alebo plniace zariadenia, musia spĺňať hygienické požiadavky; najmä nádoby musia byť ošetrené alebo vyrobené tak, aby nedošlo k nepriaznivým účinkom na mikrobiologické a chemické vlastnosti prírodnej minerálnej vody;d) preprava prírodnej minerálnej vody v obaloch iných ako schválených na dodávku konečnému spotrebiteľovi je zakázaná.Jednako písm. d) sa nevzťahuje na minerálne vody využívané a uvádzané na trh na území členského štátu, ak v tomto členskom štáte v čase notifikácie tejto smernice bola povolená preprava prírodnej minerálnej vody v cisternách z prameňa do plniaceho zariadenia.3. V prípade pozitívneho nálezu počas získavania minerálnej vody, že táto voda je znečistená a už nevykazuje mikrobiologické vlastnosti stanovené v článku 5, osoba využívajúca prameň musí okamžite zastaviť všetky procesy, hlavne proces plnenia do fliaš až do odstránenia znečistenia a do doby, kedy bude voda vyhovovať ustanoveniami článku 5.4. Príslušný orgán krajiny pôvodu zabezpečí pravidelné kontroly, či:a) prírodná minerálna voda, ktorej prameň je povolené využívať, je v súlade s časťou 1 prílohy I;b) osoba využívajúca prameň spĺňa ustanovenia odseku 2 a 3.--------------------------------------------------PRÍLOHA IIIÚDAJE A KRITÉRIÁ STANOVENÉ ČLÁNKOM 9 ods. 2Údaje | Kritériá |Nízky obsah minerálov | Obsah minerálnych solí, vypočítaný ako pevný zostatok, nie väčší ako 500 mg/l |Veľmi nízky obsah minerálov | Obsah minerálnych solí, vypočítaný ako pevný zostatok, nie väčší ako 50 mg/l |Vysoký obsah minerálnych solí | Obsah minerálnych solí, vypočítaný ako pevný zostatok, väčší ako 1500 mg/l |S obsahom hydrogénuhličitanov | Obsah hydrogénuhličitanov vyšší ako 600 mg/l |S obsahom síranov | Obsah síranov vyšší ako 200 mg/l |S obsahom chloridov | Obsah chloridov vyšší ako 200 mg/l |S obsahom vápnika | Obsah vápnika vyšší ako 150 mg/l |S obsahom horčíka | Obsah horčíka vyšší ako 50 mg/l |S obsahom fluoridov | Obsah fluoridov vyšší ako 1 mg/l |S obsahom železa | Obsah dvojmocných iónov železa vyšší ako 1 mg/l |Kyselka | Obsah voľného oxidu uhličitého vyšší ako 250 mg/l |S obsahom sodíka | Obsah sodíka vyšší ako 200 mg/l |Vhodná pre dojčenskú výživu | — |Vhodná na diétu s nízkym obsahom sodíka | Obsah sodíka nižší ako 20 mg/l |Môže mať preháňajúce účinky | — |Môže mať močopudné účinky | — |--------------------------------------------------


title: Smernica Rady 95/57/ES z 23. novembra 1995 o zbere štatistických údajov v oblasti cestovného ruchu

text:
Dôležité právne oznámenie

|

31995L0057

Úradný vestník L 291 , 06/12/1995 S. 0032 - 0039

		Smernica Rady 95/57/ESz 23. novembra 1995o zbere štatistických údajov v oblasti cestovného ruchuRADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 213,so zreteľom na návrh Komisie,keďže rezolúcie Európskeho parlamentu z 11. júna 1991 [1] a 18. januára 1994 [2] zdôrazňovali, že spoločenstvo má dôležitú úlohu pri rozvoji štatistiky v oblasti cestovného ruchu;keďže vypracovanie smernice smerujúcej k usmerneniu úsilia v súčasnosti vynakladaného nesystematicky na národnej úrovni bolo schválené Hospodárskym a sociálnym výborom [3];keďže podľa rozhodnutia č. 90/655/EHS [4] bol vypracovaný metodologický rámec spoločenstva na zostavenie štatistiky v oblasti cestovného ruchu v spoločenstve;keďže výsledky dvojročného programu (1991-1992) zameraného na vypracovanie štatistiky v oblasti cestovného ruchu v spoločenstve podľa rozhodnutia č. 90/655/EHS upozorňujú na potreby užívateľov v súkromnom a verejnom sektore získať spoľahlivú a porovnateľnú štatistiku o dopyte a ponuke v oblasti cestovného ruchu na úrovni spoločenstva prístupnej na požiadanie;keďže rozvoj štatistiky v oblasti cestovného ruchu v spoločenstve bol uznaný za prioritu rozhodnutím Rady 92/421/EHS z 13. júla 1992 o akčnom pláne spoločenstva na podporu cestovného ruchu [5];keďže uznávaná úloha cestovného ruchu ako nástroja pre rozvoj a spoločensko-ekonomickú integráciu sa môže lepšie zabezpečiť prostredníctvom poznania základnej príslušnej štatistiky, najmä vytvorenej na regionálnej úrovni;keďže s cieľom odhadnúť konkurencieschopnosť turistického priemyslu v rámci spoločenstva je nevyhnutné získať viac poznatkov o objeme cestovného ruchu, jeho charakteristike, profile turistov a ich výdavkoch;keďže sa požadujú mesačné informácie, aby bolo možné merať sezónne vplyvy na požiadavky pre turistické ubytovanie a tým pomôcť verejným orgánom a ekonomickým prevádzkovateľom pri vytváraní vhodnejších stratégií a politík na zlepšenie sezónneho rozšírenia dovoleniek a vykonávania činností pre turistov;keďže ďalšie činnosti spoločenstva na tomto poli musia pokračovať na základe pragmatického prístupu, ktorý je zhodný s princípom podriadenosti;keďže sa musí zabezpečiť nevyhnutná súčinnosť medzi štatistickými projektmi, ktoré sa týkajú cestovného ruchu na národnej, medzinárodnej úrovni, ako aj na úrovni spoločenstva, s cieľom znížiť záťaž zbierania informácií;keďže by sa s cieľom zabezpečenia lepšieho porovnania štatistík týkajúcich sa cestovného ruchu na svetovej úrovni mali vziať do úvahy metodologická práca rozvíjaná v spolupráci s inými medzinárodnými organizáciami, ako je Organizácia pre hospodársku spoluprácu a rozvoj alebo Svetová organizácia pre cestovný ruch, a odporúčania prijaté Štatistickou komisiou Spojených národov v marci 1993;keďže spoľahlivé a účinné monitorovanie štruktúry a vývoja dopytu a ponuky v oblasti cestovného ruchu sa môže značne zlepšiť založením príslušného uznávaného rámca v spoločenstve;keďže takýto systém môže vytvárať úspory z rozsahu, pri súčasnom vytváraní informácií, z čoho budú mať prospech všetky dotknuté členské štáty a strany;keďže taký nástroj spoločenstva by mohol napomáhať šíreniu porovnateľnej štatistiky v oblasti cestovného ruchu;keďže rozhodnutie Rady 93/464/EHS z 22. júla 1993 o rámcovom programe o prioritných činnostiach v oblasti štatistických informácií na roky 1993 až 1997 [6] počíta so zriadením informačného systému o ponuke a dopytu v oblasti cestovného ruchu;keďže smernica Rady môže zabezpečiť spoločný rámec pre maximálne využitie výhod plynúcich z rôznych akcií, ktoré sú vykonávané na národnej úrovni;keďže štatistické údaje zostavované v systéme spoločenstva musia byť spoľahlivé a vhodné na zabezpečenie porovnateľnosti medzi členskými štátmi; keďže je preto nevyhnutné stanoviť spoločne kritériá umožňujúce splnenie týchto požiadaviek,PRIJALA TÚTO SMERNICU:Článok 1CieľPre účely založenia informačného systému o štatistike cestovného ruchu na úrovni spoločenstva, členské štátu budú vykonávať zbieranie, spracovanie a prenos harmonizovaných štatistických informácií o ponuke a dopyte v oblasti cestovného ruchu.Článok 2Oblasť zbierania informácií a základné definícieNa účely tejto smernice sa zbierané údaje budú vzťahovať na:a) kapacitu kolektívnych turistických ubytovacích zariadení.Typy príslušných kolektívnych ubytovacích zariadení:1. hotely alebo podobné zariadenia2. iné kolektívne ubytovacie zariadenia, okrem iného:2.1. turistické kempingy2.2. prázdninové obydlia2.3. iné kolektívne ubytovanie;b) toky hostí v kolektívnych ubytovacích zariadeniach:Zbieranie informácií pokryje oblasť vnútorného cestovného ruchu, t. j. domáci cestovný ruch a aktívny cestovný ruch; "domáci cestovný ruch" znamená cestovanie osôb s bydliskom v danej krajine iba v rámci vlastnej krajiny a "aktívny cestovný ruch" znamená cestovanie osôb bez bydliska po danej krajine;c) dopyt v oblasti cestovného ruchu;Zber informácií pokryje oblasť národného cestovného ruchu, t. j. domáci cestovný ruch a pasívny cestovný ruch; "pasívny cestovný ruch" znamená osôb s bydliskom v danej krajine cestujúcich do inej krajiny. Informácie o dopyte v oblasti cestovného ruchu sa budú týkať ciest, ktorých hlavným cieľom je dovolenka alebo práca, a ktoré zahŕňajú minimálne jednu alebo viac po sebe nasledujúcich nocí strávených mimo zvyčajného miesta bydliska.Článok 3Charakteristika zhromažďovania informácií1. Zoznam charakteristík týkajúcich sa zhromažďovania údajov, vykazujúci ich pravidelnosť a ich teritoriálne členenie, je v prílohe.2. Definície, ktoré budú aplikované na charakteristiky zhromažďovania údajov, a akékoľvek úpravy zoznamu charakteristík zhromažďovania údajov budú určené Komisiou v súlade s postupom stanoveným v článku 12.Článok 4Presnosť štatistických informácií1. Zhromažďovanie štatistických informácií sa má, tam kde to bude možné, zabezpečiť tak, aby výsledky vyhovovali nevyhnutným požiadavkám na minimálnu presnosť. Tieto požiadavky a postupy na zabezpečenie harmonizovaného spracovania systematických chýb budú stanovené Komisiou v súlade s postupom stanoveným v článku 12. Požiadavky na minimálnu presnosť budú určené s osobitným vzťahom k počtu prenocovaní za rok na národnej úrovni.2. Čo sa týka základu, na ktorom je stavané zhromažďovanie informácií, členské štáty príjmu všetky opatrenia, ktoré považujú za vhodné na udržanie kvality a porovnateľnosti výsledkov.Článok 5Zhromažďovanie štatistických informácií1. Členské štáty tam, kde je to vhodné, môžu zhromažďovanie štatistických informácií zmieňovaných v článku 3 vykonávať na základe už existujúcich údajov, zdrojov a systémov.2. Prvé referenčné obdobie pre charakteristiky s ročnou periodicitou sa začne 1. januára 1996. Prvé referenčné obdobie pre charakteristiky vzťahujúce sa na stĺpce s mesačnými a štvrťročnými údajmi uvedenými v odsekoch B a C prílohy sa začína 1. januára 1997.Článok 6Spracovanie údajovČlenské štáty spracujú informácie zhromaždené podľa článku 3 v súlade s požiadavkami na presnosť stanovenými v článku 4 a v súlade s podrobnými pravidlami schválenými podľa postupu uvedeného v článku 12. Regionálna úroveň bude dodržaná v súlade s nomenklatúrou územných jednotiek (NUTS) Štatistického úradu Európskych spoločenstiev.Článok 7Prenos údajov1. Členské štáty budú poskytovať údaje spracované v súlade s článkom 6, vrátane informácií vyhlásených členskými štátmi za tajné podľa vnútroštátnych právnych predpisov alebo postupu týkajúceho sa štatistickej dôvernosti, a v súlade s opatreniami nariadenia Rady (Euratom, EHS) č. 1588/90 z 11. júna 1990 o prenose údajov podliehajúcich štatistickej dôvernosti Štatistickému úradu Európskych spoločenstiev [7]. Spomínané nariadenie určuje dôverné zaobchádzanie s informáciami.2. Prenos predbežných ročných údajov sa uskutoční do šiestich mesiacov od ukončenia referenčného obdobia a revidované ročné výsledky budú poskytované najneskôr do 12 mesiacov od ukončenia referenčného obdobia. Prenos predbežných mesačných a štvrťročných údajov sa uskutoční do troch mesiacov od ukončenia príslušného referenčného obdobia a revidované mesačné a štvrťročné výsledky budú odovzdané najneskôr do šiestich mesiacov po ukončení príslušného referenčného obdobia.3. Konajúc v súlade s postupom stanoveným v článku 12 a pre potreby uľahčenia úlohy strán zodpovedných za prenos informácií môže Komisia zaviesť postupy na prenos štandardizovaných údajov a vytvoriť podmienky pre rozšírenie používania automatického spracovania dát a ich elektronického prenosu.Článok 8Správy1. Členské štáty poskytnú Komisii na jej požiadanie všetky informácie potrebné na vyhodnotenie kvality, porovnateľnosti a úplnosti štatistických informácií. Členské štáty tiež Komisii poskytnú podrobnosti o následných zmenách v použitých metódach.2. Komisia predloží Európskemu parlamentu, Rade a Hospodárskemu a sociálnemu výboru správu o skúsenostiach získaných pri práci podľa tejto smernice po zhromaždení údajov za obdobie troch rokov.Článok 9Šírenie výsledkovNariadenia týkajúce sa šírenia údajov Komisiou budú stanovené v súlade s postupom stanoveným v článku 12.Článok 10Prechodné obdobie1. Bez toho aby bol dotknutý článok 13, členské štáty príjmu všetky opatrenia nevyhnutné na zabezpečenie fungovania informačného systému spoločenstva počas prechodného obdobia, ktoré bude ukončené, pokiaľ ide o mesačné a ročné údaje, po troch rokoch od vstupu tejto smernice do platnosti, a čo sa týka štvrťročných údajov, po piatich rokoch od nadobudnutia účinnosti tejto smernice.2. Počas prechodného obdobia môže Komisia v súlade s postupom stanoveným v článku 12 prijať odchýlky z ustanovení tejto smernice, pokiaľ si národné štatistické systémy budú vyžadovať úpravy v oblasti cestovného ruchu.Článok 11VýborPokiaľ ide o postupy na zavedenie tejto smernice a o akékoľvek opatrenia súvisiace s úpravami vzhľadom na hospodársky a technický rozvoj, ktoré sa týkajú najmä:- definícií použitých na charakteristiky zhromažďovania informácií a na akékoľvek úpravy zoznamu charakteristík zhromažďovania údajov (článok 3), pokiaľ tieto úpravy nesťažia proces zhromažďovania,- požiadaviek na presnosť a harmonizované spracovanie systematických chýb (článok 4),- spracovania údajov (článok 6), postupov prenosu údajov (článok 7) a šírenia výsledkov (článok 9),- odchýlok od opatrení tejto smernice počas prechodného obdobia (článok 10),bude Komisii, v súlade s ustanoveniami stanovenými v článku 12, pomáhať Výbor pre štatistický program zriadený rozhodnutím 89/382/EHS, Euratom [8], ďalej len "výbor".Článok 12Postup1. Predstaviteľ Komisie predloží výboru návrh opatrení, ktoré sa majú prijať. Výbor svoj názor na návrh poskytne v časovom období, ktoré môže stanoviť predseda podľa naliehavosti prípadu. Názor bude doručený po schválení väčšinou stanovenou v článku 148 ods. 2 zmluvy v prípade rozhodnutí, ktoré Rada schváli na návrh Komisie. Hlasy predstaviteľov členských štátov v rámci výboru budú zvažované spôsobom stanoveným v danom článku. Predseda nebude hlasovať.2. a) Komisia príjme opatrenia, ktoré majú okamžitú účinnosť.b) Ak ale tieto opatrenia nie sú v súlade s názorom výboru, Komisia ich okamžite oznámi Rade. V takom prípade:- Komisia odloží účinnosť opatrení, o ktorých rozhodla, a to na dobu troch mesiacov od dátumu oznámenia,- Rada, konajúc kvalifikovanou väčšinou, môže prijať odlišné rozhodnutie v čase určenom v prvej zarážke.Článok 13Vykonanie smerniceČlenské štáty uvedú do účinnosti zákony, iné právne predpisy a správne opatrenia, nevyhnutné na dosiahnutie súladu s touto smernicou, do 23. novembra 1996.Článok 14Nadobudnutie účinnostiTáto smernica nadobudne účinnosť 20. deň od jej uverejnenia v Úradnom vestníku Európskych spoločenstiev.Článok 15Záverečné ustanovenieTáto smernica je adresovaná členským štátom.V Bruseli 23. novembra 1995Za RadupredsedaC. Westendorp y Cabeza[1] Ú. v. ES C 183, 15.7.1991, s. 74.[2] Ú. v. ES C 44, 14.2.1994, s. 61.[3] Ú. v. ES C 52, 19.2.1994, s. 22.[4] Ú. v. ES L 358, 21.12.1990, s. 89.[5] Ú. v. ES L 231, 13.8.1992, s. 26.[6] Ú. v. ES L 219, 28.8.1993, s. 1.[7] Ú. v. ES L 151, 15.6.1990, s. 1.[8] Ú. v. ES L 181, 28.6.1989, s. 47.--------------------------------------------------PRÍLOHAŠTATISTICKÉ INFORMÁCIE V OBLASTI CESTOVNÉHO RUCHUNB:Pre informácie požadované v B.1.3, C.1.1.2 a C.1.1.4, svetový geografický rozpis je uvedený na konci tejto prílohy.A. Kapacita kolektívneho turistického ubytovania: miestne jednotky na území štátuA.1. Informácie, ktoré sa majú odovzdávať v ročnej periodiciteČíslo | Špecifikácia ubytovania | Premenné | Geografický rozpis |A.1.1. | Hotely a podobné zariadenia | Počet zariadení Počet izieb Počet lôžok | Národná a regionálna NUTS III |A.1.2. | Iné kolektívne ubytovacie zariadenia: turistické kempingyprázdninové obydliakolektívne ubytovanie | Počet zariadení Počet lôžok | Národná a regionálna NUTS III |B. Využitie kolektívnych ubytovacích zariadení: domáci a aktívny cestovný ruchB.1. Informácie, ktoré sa majú odovzdávať v ročnej periodiciteČíslo | Špecifikácia ubytovania | Premenné | Geografický rozpis |B.1.1. | Hotely a podobné zariadenia | Počet príchodov osôb s bydliskom v danej krajine Počet prenocovaní osôb s bydliskom v danej krajine Počet príchodov osôb bez bydliska v danej krajine Počet prenocovaní osôb bez bydliska v danej krajine | Národná a regionálna NUTS II |B.1.2. | Iné kolektívne Ubytovacie zariadenia: turistické kempingyprázdninové obydliainé kolektívne ubytovanie | Počet príchodov osôb s bydliskom v danej krajine Počet prenocovaní osôb s bydliskom v danej krajine Počet príchodov osôb bez bydliska v danej krajine Počet prenocovaní osôb bez bydliska v danej krajine | Národná a regionálna NUTS II |B.1.3. | Hotely a podobné zariadenia Iné kolektívne ubytovacie zariadenia | Podľa krajiny bydliska (rozpis podľa kalendárneho mesiaca): počet príchodov osôb bez bydliska v danej krajinepočet prenocovaní osôb bez bydliska v danej krajine | Národná |B.2. Informácie, ktoré sa majú odovzdávať v mesačnej periodiciteČíslo | Špecifikácia ubytovania | Premenné | Geografický rozpis |B.2.1. | Hotely a podobné zariadenia Iné kolektívne ubytovacie zariadenia | Počet príchodov osôb s bydliskom v danej krajine Počet prenocovaní osôb s bydliskom v danej krajine Počet príchodov osôb bez bydliska v danej krajine Počet prenocovaní osôb bez bydliska v danej krajine | Národná |B.2.2. | Hotely a podobné zariadenia | Využitie lôžok: bruttonetto | Národná |C. Dopyt v oblasti cestovného ruchu: domáci a pasívny cestovný ruch (okrem 1-dňových výletov)C1. Informácie, ktoré sa majú odovzdávať na národnej úrovniNB:Iniciály AD znamenajú, že tieto údaje by sa mali odovzdávať ROČNE a nie štvrťročne. Informácie, ktoré nie sú požadované za rôzne oblasti cestovného ruchu, sú označené iniciálami NR.Číslo | Premenné | Špecifikácia | Ročné údaje | Štvrťročné údaje |Pobyty na štyri noci a viac | Dovolenky | Služobné cesty |C.1.1. | Údaje o objeme cestovného ruchu | | | |C.1.1.1. | Počet turistov (osoby zapojené do cestovného ruchu) | Celkom domácipasívnydomáci a pasívny | | | |C.1.1.2. | Počet výletov v oblasti cestovného ruchu | Celkom domácipasívny:svetový geografický rozpis (podľa štátov) | | AD | AD |C.1.1.3. | Počet výletov v oblasti cestovného ruchu (podľa mesiaca odchodu) | Počas každého kalendárneho mesiaca: celkomdomácipasívny | | | |C.1.1.4. | Počet prenocovaní v oblasti cestovného ruchu | Celkom domácipasívny:svetový geografický rozpis (národná úroveň) | | AD | AD |C.1.2. | Údaje o charakteristikách výletov | | | | |C.1.2.1. | Dĺžka pobytu | Noci | | | |1 až 3 | NR | | |4 alebo viac po sebe nasledujúcich nocí | NR | | |4 až 7 | | NR | NR |8 až14 | | NR | NR |až 28 | | NR | NR |29 až 91 | | NR | NR |92 až 365 | | NR | NR |C.1.2.2. | Organizácia pobytov | Priama rezervácia u prevádzkovateľa dopravy/ubytovacieho zariadenia | | NR | NR |Využitie cestovných kancelárii a tour-operátora | | NR | NR |vrátane zájazdov s komplexnými službami | | NR | NR |C.1.2.3. | Hlavný spôsob použitej dopravy | Letecká | | NR | NR |Námorná | | NR | NR |Pozemná: | | NR | NR |železničná | | NR | NR |autokarová (pravidelná, charterová) | | NR | NR |a prenajaté vozidlá | | NR | NR |iná | | NR | NR |C.1.2.4. | Hlavný typ ubytovania použitý v oblasti cestovného ruchu: - domáci - pasívny | Hotely a podobné zariadenia Iné kolektívne ubytovacie zariadenia: | | | || turistické kempingy | | NR | NR || prázdninové obydlia | | NR | NR || iné kolektívne ubytovanie | | NR | NR || Špecializované zariadenia Súkromné turistické ubytovanie: | | | || prenajaté ubytovanie | | NR | NR || bydlisko | | NR | NR || iné typy súkromného ubytovania | | NR | NR |C.1.3. | Údaje o profile turistov | | | | |C.1.3.1. | Počet turistov | Podľa pohlavia: mužiženy | | | |C.1.3.2. | Počet turistov | Podľa veku: | | | |0 - 14 rokov (voliteľné) | | NR | NR |15 - 24 rokov | | NR | NR |25 - 44 rokov | | NR | NR |45 - 64 rokov | | NR | NR |65 rokov a viac | | NR | NR |C.1.4. | Údaje o turistických výdajoch | | | | |C.1.4.1. | Výdaje (národná mena) za turistické výlety: domáceturistické výlety: | Spolu vrátane: ciest, dovoleniek a zájazdov s komplexnými službami | | NR | NR |ČLENENIE PODĽA GEOGRAFICKÝCH OBLASTÍCELÝ SVETCELÉ EHPEURÓPSKA ÚNIA SPOLU (15)BelgickoDánskoNemeckoGréckoŠpanielskoFrancúzskoÍrskoTalianskoLuxemburskoRakúskoHolandskoPortugalskoFínskoŠvédskoSpojené kráľovstvoKRAJINY EURÓPSKEHO ZDRUŽENIA VOĽNÉHO OBCHODU (EZVO)IslandNórskoŠvajčiarsko (a Lichtenštajnsko)VŠETKY OSTATNÉ EURÓPSKE KRAJINY(s výnimkou krajín EZVO)vrátane:TureckoPoľskoČeská republikaSlovenskoMaďarskoCELÁ AFRIKASEVERNÁ AMERIKA:Spojené štátyKanadaCELÁ JUŽNÁ A STREDNÁ AMERIKACELÁ ÁZIAvrátane:JaponskoAUSTRÁLIA, OCEÁNIA A OSTATNÉ ÚZEMIEvrátane:AustráliaNový ZélandBLIŽŠIE NEURČENÉ--------------------------------------------------


title: Smernica Rady 93/99/EHS z 29. októbra 1993, o dodatočných opatreniach týkajúcich sa úradnej kontroly potravín

text:
Dôležité právne oznámenie

|

31993L0099

Úradný vestník L 290 , 24/11/1993 S. 0014 - 0017 Fínske špeciálne vydanie: Kapitola 13 Zväzok 25 S. 0080  Švédske špeciálne vydanie: Kapitola 13 Zväzok 25 S. 0080

		Smernica Rady 93/99/EHSz 29. októbra 1993,o dodatočných opatreniach týkajúcich sa úradnej kontroly potravínRADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä na jej článok 100a,so zreteľom na návrh Komisie [1],v spolupráci s Európskym parlamentom [2],so zreteľom na stanovisko Hospodárskeho a sociálneho výboru [3],keďže je potrebné prijať opatrenia v kontexte vnútorného trhu; keďže vnútorný trh zahrňuje oblasť bez vnútorných hraníc, v ktorom je zaistený voľný pohyb tovaru, osôb, služieb a kapitálu;keďže obchod s potravinami zaujíma veľmi dôležité miesto v rámci vnútorného trhu;keďže je preto nevyhnutné, aby uplatňovanie smernice Rady 89/397/EHS zo 14. júna 1989 o úradnej kontrole potravín [4] bolo jednotné vo všetkých členských štátoch; keďže táto smernica stanovuje všeobecné pravidlá úradnej kontroly potravín;keďže existuje potreba dodatočných pravidiel určených na zdokonalenie kontrolných postupov, ktoré sú v platnosti v spoločenstve;keďže členské štáty majú vykonať nevyhnutné opatrenia na zabezpečenie toho, aby mali zamestnanci príslušných orgánov dostatočnú technickú a správnu kvalifikáciu;keďže, aby sa zaručila kvalita skúšobných údajov, má byť zavedený systém štandardov kvality pre laboratóriá poverené členskými štátmi úradnou kontrolou potravín; keďže takýto systém má vyhovovať všeobecne uznávaným a štandardizovaným normám; keďže je okrem toho nevyhnutné, aby tieto laboratóriá, vždy keď je to možné, používali overené metódy analýzy;keďže si rozvoj obchodu s potravinami medzi rôznymi členskými štátmi vyžaduje užšiu spoluprácu medzi orgánmi podieľajúci sa na kontrole potravín;keďže sú potrebné všeobecné pravidlá pre úradníkov Komisie, ktorí sa špecializujú na kontrolu potravín a ktorí spolupracujú so špecifickými úradníkmi členských štátov, aby sa zabezpečilo jednotné uplatňovanie právnych predpisov týkajúcich sa potravín;keďže majú byť stanovené ustanovenia, podľa ktorých vnútroštátne orgány a Komisia musia poskytovať vzájomnú správnu pomoc s cieľom zabezpečenia náležitého uplatňovania právnych predpisov týkajúcich sa potravín, najmä prostredníctvom preventívnej činnosti a odhaľovania porušovaní, alebo správania podozrivého z porušovania pravidiel;keďže, vzhľadom k charakteru informácií, ktoré sú predmetom výmeny podľa tejto smernice, majú sa na ňu vzťahovať požiadavky obchodného, alebo služobného tajomstva;keďže má byť ustanovený postup pre nadviazanie úzkej spolupráce medzi členskými štátmi a Komisiou,PRIJALA TÚTO SMERNICU:Článok 11. Táto smernica dopĺňa smernicu 89/397/EHS.2. Na účely tejto smernice sa uplatnia ustanovenia článku 1 ods. 2, 3 a 4 smernice 89/397/EHS.Článok 2Členské štáty musia zabezpečiť, aby príslušné orgány disponovali dostatočným počtom, alebo mali prístup k dostatočnému počtu vhodne kvalifikovaných a skúsených zamestnancov, najmä v takých oblastiach ako je chémia, potravinárska chémia, veterinárna medicína, medicína, mikrobiológia potravín, hygiena potravín, potravinárska technológia a právo, tak aby mohli byť adekvátne vykonávané kontroly uvedené v článku 5 smernice 89/397/EHS.Článok 31. Členské štáty prijmú všetky potrebné opatrenia na zabezpečenie toho, aby laboratóriá uvedené v článku 7 smernice 89/397/EHS vyhovovali všeobecným kritériám pre prácu skúšobných laboratórií stanovených v európskej norme EN 45001 doplnenej štandardnými pracovnými postupmi a námatkovou kontrolou ich dodržiavania zamestnancami pre záruku kvality, v súlade so zásadami OECD č. 2 a 7 správnej laboratórnej praxe tak ako je stanovené v oddieli II prílohy 2 rozhodnutia Rady OECD z 12. mája 1981 o vzájomnom akceptovaní údajov pri hodnotení chemických látok.2. Pri hodnotení laboratórií uvedených v článku 7 smernice 89/397/EHS členské štáty:a) uplatnia kritériá stanovené v európskej norme EN 45002;ab) budú vyžadovať používanie systémov testovania odbornosti do tej miery, ako je to vhodné.Predpokladá sa, že laboratóriá vyhovujúce hodnotiacim kritériám vyhovujú kritériám uvedeným v odseku 1.Laboratóriá, ktoré nevyhovujú hodnotiacim kritériám, nebudú považované za laboratóriá uvedené v článku 7 uvedenej smernice.3. Členské štáty určia orgány zodpovedné za hodnotenie laboratórií, tak ako je uvedené v článku 7 smernice 89/397/EHS. Tieto orgány budú vyhovovať všeobecným kritériám pre orgány akreditovaných laboratórií stanoveným v európskej norme EN 45003.4. Akreditácia a hodnotenie skúšobných laboratórií uvedených v tomto článku sa môže týkať individuálnych skúšok alebo skupín skúšok. Primeraná odchýlka vo vzťahu k spôsobu, akým sa uplatňujú normy v odsekoch 1, 2 a 3 sa prijme v súlade s postupom stanoveným v článku 8.Článok 4Členské štáty zabezpečia, aby overovanie metód analýzy používaných v kontexte úradnej kontroly potravín laboratóriami uvedenými v článku 7 smernice 89/397/EHS, vždy keď je to možné, vyhovovalo ustanoveniam odsekov 1 a 2 prílohy smernice Rady 85/591/EHS z 23. decembra 1985, ktorá sa týka zavedenia metód spoločenstva pre odoberanie vzoriek a analytických metód pre monitoring potravín určených pre ľudskú spotrebu [5].Článok 51. Komisia vymenuje a určí osobitných úradníkov na spoluprácu s príslušnými orgánmi členských štátov na monitorovanie a hodnotenie rovnocennosti a efektívnosti systémov úradnej kontroly potravín realizovaných príslušnými orgánmi členských štátov. Komisia bude posielať príslušným členským štátom pravidelné správy o činnosti jej osobitných úradníkov.Komisia zabezpečí, aby títo úradníci boli vhodne kvalifikovaní a mali primerané znalosti a skúsenosti pre vykonávanie tejto úlohy; podrobné pravidlá uplatňovania môžu byť prijaté v súlade s postupom stanoveným v článku 8.Príslušné orgány členských štátov spolupracujú s určenými úradníkmi Komisie a poskytnú všetku potrebnú pomoc, aby im umožnili vykonávanie ich úloh.2. Pri vykonávaní povinností stanovených v odseku 1 umožnia členské štáty určeným úradníkom Komisie, aby doprevádzali úradníkov ich príslušných orgánov vykonávajúcich činnosti stanovené v článku 5 smernice 89/397/EHS. V každom prípade ostávajú úradníci príslušných orgánov členských štátov zodpovední za vykonávanie kontrolných činností. Komisia oznámi členským štátom začatie týchto činností minimálne päť pracovných dní vopred. Po vykonaní každej činnosti uvedenej v tomto odseku Komisia predloží správu o činnosti svojich osobitných úradníkov príslušným členským štátom.Na účely činností uvedených v tomto odseku predložia určení úradníci Komisie písomné poverenie s uvedením ich totožnosti a postavenia.Určení úradníci Komisie budú dodržiavať pravidlá a praktiky, ktoré úradníci príslušných orgánov členských štátov musia dodržiavať.3. Komisia predloží výročnú správu členským štátom a Európskemu parlamentu týkajúcu sa vykonávania tohto článku.Článok 61. Príslušné orgány členských štátov si vzájomne poskytnú správnu pomoc pri všetkých kontrolných postupoch v súvislosti s právnymi predpismi a normami kvality platnými pre potraviny a v rámci všetkých konaní týkajúcich sa porušení právnych predpisov v oblasti potravín.2. Na uľahčenie tejto správnej pomoci určí každý členský štát jediný styčný orgán. Bude na tomto orgáne určenom členským štátom, aby podľa potreby nadväzoval styky so styčnými orgánmi ostatných členských štátov. Úlohou týchto orgánov bude pomáhať a koordinovať komunikáciu a najmä odosielanie a príjem žiadostí o pomoc.3. Členské štáty informujú Komisiu o všetkých príslušných podrobnostiach ich určeného styčného orgánu. Zoznam určených styčných orgánov a príslušných podrobností bude uverejnený v sérii "C"Úradného vestníka Európskych spoločenstiev.4. Po obdržaní odôvodnenej žiadosti bude príslušný orgán zodpovedný za zabezpečenie toho, že osobe, ktorá žiadosť predložila, budú poskytnuté všetky potrebné informácie, okrem informácií, ktoré nemožno uverejniť, pretože sú predmetom súdneho konania, čím sa tomuto orgánu umožní garantovať dodržiavanie právnych predpisov a noriem kvality platných pre potraviny v rámci jeho právomoci.5. Informácie a dokumenty poskytnuté podľa odseku 4 budú predložené bez neprimeraného oneskorenia podľa potreby buď prostredníctvom styčného orgánu, alebo priamo, a to podľa situácie. Ak nemožno odoslať originály dokumentov, je možné odoslať ich kópie.6. Ak v priebehu výmeny informácií vyjde najavo, že mohlo dôjsť k prípadu nedodržania zákonov, alebo pravidiel spoločenstva, alebo vnútroštátneho práva buď prijímajúceho členského štátu alebo odosielajúceho členského štátu, príslušný orgán v členskom štáte, na území ktorého došlo k údajnému porušeniu podá v patričnom čase správu naspäť príslušnému orgánu v druhom členskom štáte- o každej činnosti, ktorá mohla byť podniknutá pre vyriešenie prípadu údajného nesplnenia predpisov, a taktiež- o každej činnosti, ktorá bola podniknutá vrátane každej činnosti, ktorou sa pokúša zabrániť opakovanému výskytu údajného nesplnenia požiadaviek.Kópia takejto správy môže byť taktiež doručená Komisii z podnetu buď odosielajúceho, alebo prijímajúceho štátu.7. Tento článok sa bude uplatňovať bez toho, aby bolo dotknuté rozhodnutie Rady 89/45/EHS z 21. decembra 1988 o rizikách vyplývajúcich z používania spotrebných výrobkov [6] a smernice Rady 92/59/EHS o všeobecnej bezpečnosti výrobkov [7].Článok 71. Na informácie doručené v akejkoľvek forme podľa článku 6 tejto smernice sa vzťahuje služobné tajomstvo. Pri trestnom konaní možno tieto informácie použiť len s predchádzajúcim súhlasom odosielajúceho členského štátu a pre tie členské štáty, ktoré sú ich stranami, v súlade s platnými medzinárodnými dohovormi a dohodami o vzájomnej pomoci v trestných veciach.2. Ak má členský štát pravidlá umožňujúce voľný prístup osôb k informáciám, ktorými disponujú príslušné orgány, treba túto skutočnosť oznámiť pri podávaní žiadosti inému členskému štátu, alebo v priebehu výmeny informácií, aj v prípade, keď neexistuje takáto požiadavka. Ak odosielajúci členský štát uvedie, že informácie obsahujú záležitostí profesionálneho alebo obchodného tajomstva, prijímajúci členský štát zabezpečí, aby informácie neboli prezradené v širšom rozsahu, než je stanovené v odseku 1. Ak pre prijímajúci členský štát nie je možné takýmto spôsobom obmedziť šírenie informácií, nebude v rozpore s podmienkami tejto smernice, ak odosielajúci členský štát tieto informácie neposkytne.3. Každé odmietnutie poskytnúť informácie podľa ustanovení tohto článku musí byť zdôvodnené.Článok 81. Ak sa má dodržať postup stanovený v tomto článku, Komisii bude pomáhať Stály výbor pre potraviny, zriadený rozhodnutím 69/414/EHS [8], ďalej len výbor.2. Predseda vec postúpi výboru buď z vlastného podnetu alebo na žiadosť zástupcu členského štátu.3. Zástupca Komisie predloží výboru návrh opatrení, ktoré majú byť prijaté. Výbor doručí svoje stanovisko k návrhu v časovej lehote, ktorú môže predseda stanoviť so zreteľom na naliehavosť veci. Stanovisko bude prijaté väčšinou hlasov stanovenou v článku 148 ods. 2 zmluvy v prípade rozhodnutí, ktoré je Rada povinná prijať na návrh Komisie. Hlasy zástupcov členských štátov sú upravené spôsobom stanoveným v tomto článku. Predseda nehlasuje.4. a) Komisia prijme predpokladané opatrenia, ak sú v súlade so stanoviskom výboru.b) Ak predpokladané opatrenia nie sú v súlade so stanoviskom výboru, alebo ak sa neposkytlo žiadne stanovisko, Komisia bezodkladne predloží Rade návrh týkajúci sa opatrení, ktoré sa majú prijať. Rada hlasuje kvalifikovanou väčšinou.Ak po uplynutí troch mesiacov od dátumu žiadosti Rade Rada nekonala, Komisia prijme navrhované opatrenia.Článok 91. Členské štáty prijmú zákony, iné právne predpisy a správne opatrenia potrebné na dosiahnutie súladu s- touto smernicou, s výnimkou článku 3, do 1. mája 1995,- článkom 3, do 1. novembra 1998.Ihneď o tom budú informovať Komisiu.Keď členské štáty prijmú tieto opatrenia, tieto budú obsahovať odkaz na túto smernicu, alebo ich bude sprevádzať takýto odkaz pri príležitosti ich úradného uverejnenia. Metodiku odkazov ustanovia členské štáty.2. Členské štáty oznámia Komisii znenie ustanovení vnútroštátnych právnych predpisov, ktoré prijmú v oblasti, ktorú upravuje táto smernica.Článok 10Táto smernica je adresovaná členským štátom.V Bruseli 29. októbra 1993Za RadupredsedaR. Urbain[1] Ú. v. ES C 51, 26.2.1992, s. 20.[2] Ú. v. ES C 337, 21.12.1992, s. 143, a rozhodnutie z 27. októbra 1993 (ešte neuverejnené v úradnom vestníku).[3] Ú. v. ES C 332, 16.12.1992, s. 5.[4] Ú. v. ES L 186, 30.6.1989, s. 23.[5] Ú. v. ES L 372, 31.12.1985, s. 50.[6] Ú. v. ES L 17, 21.1.1989, s. 51. Rozhodnutie zmenené a doplnené rozhodnutím 90/352/EHS (Ú. v. ES L 173, 6.7.1990, s. 49).[7] Ú. v. ES L 228, 11.8.1992, s. 24.[8] Ú. v. ES L 291, 19.11.1969, s. 9.--------------------------------------------------